Εκδήλωση ενημέρωσης για το νέο πρόγραμμα LEADER/CLLD από την ΑΝ.ΔΩ. - ΕΛΦΕΕ Ρόδου\nΑρχική Σελίδα » Τα Νέα της ΕΛΦΕΕ Ρόδου » Εκδηλώσεις » Εκδήλωση ενημέρωσης για το νέο πρόγραμμα LEADER/CLLD από την ΑΝ.ΔΩ.\nΑπό eΓραμματεία|δημοσιευμένο 30/05/2019\nΗ Αναπτυξιακή Δωδεκανήσου (ΑΝ.ΔΩ.) Α.Ε. διοργανώνει συνάντηση εργασίας για το νέο πρόγραμμα LEADER. Η συνάντηση / ενημέρωση απευθύνεται στους ασχολούμενους με την σύνταξη επενδυτικών προτάσεων / φακέλων στο νομό Δωδεκανήσου. Ενδεικτικά αναφέρουμε: μελετητικά γραφεία, σύμβουλοι επιχειρήσεων, γεωπόνοι, μηχανικοί, οικονομολόγοι, λογιστές και λοιποί που ενδιαφέρονται να υποβάλλουν προτάσεις για λογαριασμό δικαιούχων στο πρόγραμμα LEADER/CLLD.\nΑπαραίτητη κρίνεται η μελέτη από τους συμμετέχοντες της πρόσκλησης και των συνημμένων αυτής, όπως είναι αναρτημένα στο www.ando.gr.\nΣτη συζήτηση θα αναλυθούν οι δράσεις του προγράμματος, τα ποσοστά ενίσχυσης, οι επιλέξιμες δαπάνες, λοιπές λεπτομέρειες και ο τρόπος υποβολής των προτάσεων στο Πληροφοριακό Σύστημα Κρατικών Ενισχύσεων.\nΗ συνάντηση θα πραγματοποιηθεί στην αίθουσα του Επιμελητηρίου Δωδεκανήσου την Παρασκευή 31/5/2019, 18:30 – 21:00.\nΜε την ευγενική υποστήριξη του Επιμελητηρίου Δωδεκανήσου\nΗ Ένωση Λογιστών-Φοροτεχνικών Ελευθέρων Επαγγελματιών Ρόδου σας προσκαλεί στη Χριστουγεννιάτικη Γιορτή που οργανώνει την Παρασκευή, 14/12, στην αίθουσα εκδηλώσεων στο Ροδίνι. Θέατρο, […]\nPrevious post Ευχαριστήριο από το Νοσοκομείο για τη δωρεά ογκομετρικών αντλιών έγχυσης\nNext post Φορολογικές κ.λπ. υποχρεώσεις Ιουνίου 2019


Χριστουγεννιάτικο μενού - Κωτσόβολος Blog Χριστουγεννιάτικο μενού - Κωτσόβολος Blog\nHome | Κουζίνα | Χριστουγεννιάτικο μενού\nΗ πρότασή μου γι’ αυτά τα Χριστούγεννα συνδυάζει παράδοση και δημιουργικότητα μαζί κι αξιοποιώντας στο έπακρο τα προϊόντα της εποχής ετοιμάζουμε ένα πλούσιο μενού με σούπα, πίτα, σαλάτα, κυρίως πιάτο και γλυκό που δεν απαιτεί ούτε πολλά χρήματα αλλά ούτε και πολύ κόπο.\nΗ παραδοσιακή κοτόσουπα αυγολέμονο είναι πάντα μια καλή ιδέα για το άνοιγμα του γιορτινού τραπεζιού!\n1 κότα κομμένη στα 8\n2 κλαδιά σέλερι\n2 καρότα σε κυβάκια ή ροδέλες\n1 φλιτζανάκι του καφέ ρύζι γλασέ ή καρολίνα\nΒάζουμε την κότα σε ευρύχωρη κατσαρόλα και γεμίζουμε με νερό να σκεπαστεί καλά. Προσθέτουμε τα φύλλα της δάφνης, το κρεμμύδι, αλάτι και φέρνουμε τη σούπα σε βρασμό.\nΧαμηλώνουμε τη φωτιά, ξαφρίζοντας από την επιφάνεια τους αφρούς και βράζουμε για 1 ώρα περίπου. Προσθέτουμε τα υπόλοιπα λαχανικά και βράζουμε για 30 λεπτά ακόμη.\nΑφαιρούμε το κοτόπουλο και τα φύλλα δάφνης από τη σούπα και σβήνουμε τη φωτιά.\nΑφού κρυώσει λίγο το κοτόπουλο και γίνει διαχειρίσιμο, το ξεψαχνίζουμε αφαιρώντας κόκαλα και πέτσες. Κρατάμε στην άκρη μια ποσότητα ίση με 2 φλιτζάνια (για την πίτα) και ρίχνουμε τα υπόλοιπα ψαχνά στη σούπα μαζί με το ξύσμα του λεμονιού.\nΞαναβάζουμε την κατσαρόλα στη φωτιά να πάρει βράση και τότε προσθέτουμε το ρύζι καλά πλυμένο και στραγγισμένο. Αλατοπιπερώνουμε ανάλογα.\nΧτυπάμε με μίξερ χειρός μέσα σε μπολ τα ασπράδια σε σφιχτή μαρέγκα, προσθέτουμε τους κρόκους εξακολουθώντας το χτύπημα και μετά τον χυμό του λεμονιού σταδιακά. Τέλος ενσωματώνουμε μια κουταλιά από τη σούπα και ρίχνουμε το αυγολέμονο στη σούπα.\nΠιάνουμε την κατσαρόλα από τα χερούλια και την κουνάμε κυκλικά να πάει παντού το αβγολέμονο. Σβήνουμε τη φωτιά και διατηρούμε τη σούπα ζεστή μέχρι το σερβίρισμα.\nΓέμιση με λίγο ψαχνό κότας που θα κλέψουμε από τη σούπα, μερικά κοινά λαχανικά, αυγά τυρί και λίγο γάλα. Θα τα τυλίξουμε ανάμεσα σε δυο έτοιμα φύλλα σφολιάτας κι έτοιμη η γιορτινή μας κοτόπιτα!\n2 φλιτζάνια βρασμένα ψαχνά κότας\nΛιώνουμε το βούτυρο και το ελαιόλαδο σε τηγάνι και σοτάρουμε τα κρεμμύδια μαζί με το πράσο και την πιπεριά μέχρι να μαλακώσουν. Αλατοπιπερώνουμε και προσθέτουμε τα ψαχνά του κοτόπουλου.\nΔιαλύουμε το κορν φλάουρ στο γάλα και το προσθέτουμε στο τηγάνι. Μόλις πάρει βράση και πήξει, ενσωματώνουμε τα αυγά και το τυρί εκτός φωτιάς και τέλος τον μαϊντανό. Αφήνουμε τη γέμιση να γίνει χλιαρή.\nΠροθερμαίνουμε τον φούρνο στους 190οC. Στρώνουμε το πρώτο φύλλο της σφολιάτας σε ταψί καλύπτοντας με αυτό τον πάτο και τα πλαϊνά του. Τρυπάμε παντού με ένα πιρούνι και αδειάζουμε μέσα τη γέμιση της πίτας.\nΣκεπάζουμε με το δεύτερο φύλλο της σφολιάτας, ασφαλίζουμε την πίτα τριγύρω βρέχοντας ελαφρά τις άκρες και τρυπάμε με πιρούνι την επιφάνεια της πίτας. Ραντίζουμε με νερό και ψήνουμε στον προθερμασμένο φούρνο για 40-45 λεπτά περίπου.\nΣερβίρουμε την πίτα ζεστή στο τραπέζι.\nΚόκκινη γιορτινή σαλάτα\nΜια απλή, αλλά πεντανόστιμη σαλάτα με λαχανικά και φρούτα εποχής που θα δώσει χρώμα και δροσιά στο τραπέζι της γιορτής.\n4 φλιτζάνια κόκκινο λάχανο ψιλοκομμένο\n1 παντζάρι καθαρισμένο και ξυσμένο στον τρίφτη\n1 ρόδι τα σποράκια\n1 κουτ. σούπας πετιμέζι σταφυλιού ή πετιμεζι ροδιού ή μέλι\n½ κουτ. γλυκού σκόνη σκόρδου\nΚόβουμε τα λαχανικά μας όπως περιγράφεται στη λίστα των υλικών και τα ανακατεύουμε σε μια σαλατιέρα. Αλατίζουμε κι ανακατεύουμε καλά.\nΒάζουμε τα καρύδια σε αντικολλητικό τηγάνι και τα ψήνουμε σε μέτρια φωτιά για 5 λεπτά, ανακατεύοντας συχνά. Τα αφήνουμε στην άκρη να κρυώσουν.\nΧτυπάμε στον πολυκόφτη τα υλικά του ντρέσινγ όλα μαζί και περιχύνουμε με αυτά τη σαλάτα. Ανακατεύουμε καλά, προσθέτουμε τα καρύδια και σερβίρουμε αμέσως!\nΠορκέτα με κρατσανιστή πέτσα και αρωματική γέμιση\nΠορκέτα λέγεται το κομμάτι της κοιλιάς μαζί με το φιλέτο της μπριζόλας, το λίπος και την πέτσα. Για να γίνει τέλεια, επιλέγουμε το σωστό κομμάτι κρέατος, το οποίο προετοιμάζουμε με υπομονή και ψήνουμε στον οικιακό μας φούρνο σύμφωνα με τις οδηγίες.\n1 κομμάτι χοιρινό κατάλληλο για πορκέτα (ξεκοκαλισμένη η κοιλιά μαζί με την μπριζόλα, το εξωτερικό λίπος και την πέτσα)\nΣακοράφα + Σπάγκο ψησίματος\n1 χούφτα φύλλα από φρέσκο φασκόμηλο\n1 ματσάκι θυμάρι (τα φύλλα μόνο)\n2 κουτ. σούπας μαραθόσπορο ελαφρά σπασμένο στο γουδί\nΗ σωστή προετοιμασία του κρέατος είναι πολύ σημαντική για να έχουμε τραγανή πέτσα. Πρέπει λοιπόν το κρέας να μείνει τουλάχιστον 4 ώρες εκτός ψυγείου, πάνω σε πάγκο ή σε ταψί, να κάνουμε μασάζ με άφθονο χοντρό αλάτι στην πλευρά με το λίπος για 3-4 λεπτά τουλάχιστον και κάθε τόσο να σκουπίζουμε την υγρασία από την πέτσα με χαρτί κουζίνας. Στο τέλος θα περάσουμε από πάνω της τη λάμα ενός μαχαιριού έτσι ώστε να αφαιρέσουμε και το τελευταίο ίχνος υγρασίας. Αυτό θα τη βοηθήσει να γίνει όσο κρατσανιστή πρέπει.\nΠροθερμαίνουμε τον φούρνο μας στους 160οC στον αέρα και ανοίγουμε το κρέας στον πάγκο μας, έχοντας το λίπος από κάτω. Με κοφτερό μαχαίρι κάνουμε προσεκτικές χαρακιές, ανοίγοντας το κομμάτι μας όσο καλύτερα μπορούμε, προσέχοντας μην κόψουμε την πορκέτα στα δύο.\nΠολτοποιούμε στον πολυκόφτη όλα τα υλικά της αρωματικής γέμισης. Αλατοπιπερώνουμε γενναία και απλώνουμε τον πολτό σε όλη την εσωτερική επιφάνεια του κρέατος.\nΠιάνουμε το κρέας από την πλευρά της μπριζόλας και ξεκινάμε να τυλίγουμε σε όσο πιο σφιχτό ρολό γίνεται. Στο τέλος ράβουμε την άκρη της ένωσης με σακοράφα και κλωστή ψησίματος.\nΔένουμε το ρολό κάθετα με κλωστή ψησίματος σε 5-6 τουλάχιστον σημεία κάνοντας κάθε φορά κόμπο. Με ένα μυτερό μαχαίρι τρυπάμε προσεκτικά την πέτσα παντού γύρω γύρω, όσο πιο επιφανειακά μπορούμε, προσέχοντας να μην φτάσουμε στο ψαχνό.\nΤοποθετούμε το ρολό μας στη σχάρα στη μέση του φούρνο, ντύνουμε ένα ταψί με αλουμινόχαρτο και το τοποθετούμε κάτω από τη σχάρα να μαζεύεται το λίπος που θα πέφτει. Δεν πρέπει να βάλουμε νερό στο ταψί, γιατί η υγρασία είναι εχθρός της τραγανής πέτσας.\nΨήνουμε την πορκέτα για δυόμιση ώρες. Αν έχουμε θερμόμετρο κρέατος μετράμε την εσωτερική θερμοκρασία, πρέπει να έχει φτάσει τους 72-74οC. Μετά δυναμώνουμε τον φούρνο στους 220οC και ψήνουμε μέχρι να ροδοκοκκινίσει καλά η πέτσα και να γίνει κρατσανιστή.\nΣερβίρουμε την πορκέτα ζεστή μόλις βγει από τον φούρνο, απομακρύνοντας τους σπάγκους και κόβοντας σε φέτες το κρέας με πριονωτό μαχαίρι. Συνοδεύουμε με πατάτες ψητές ή άλλη γαρνιτούρα της επιλογής μας.\nΤράιφλ με μους γιαουρτιού, μελομακάρονα και μανταρίνι\nΜε μερικά σπασμένα μελομακάρονα που έχουμε ήδη στο σπίτι, λίγα μανταρίνια χωρίς κουκούτσι και μια εύκολη μους γιαουρτιού θα ετοιμάσουμε με ελάχιστο κόπο μέσα σε ποτήρια ένα δροσερό επιδόρπιο που θα εντυπωσιάσει όλη την παρέα.\nΜερικά μελομακάρονα ή άλλα μπισκότα έτοιμα ή σπιτικά\n3 μανταρίνια σε φετούλες\nΚλαδάκια από μέντα ή δεντρολίβανο\nΧτυπάμε την κρέμα γάλακτος στο μίξερ μέχρι να σφίξει και να γίνει σαντιγί.\nΒάζουμε το γιαούρτι σε ένα μπολ και κοσκινίζουμε τη ζάχαρη άχνη από πάνω.\nΠαίρνουμε το ξύσμα του λεμονιού και του πορτοκαλιού πάνω από τη ζάχαρη άχνη και ανακατεύουμε με σύρμα.\nΠροσθέτουμε τη σαντιγί στο αρωματισμένο γιαούρτι και ανακατεύουμε απαλά με το σύρμα να ομογενοποιηθούν τα δυο μείγματα.\nΑφήνουμε τη μους γιαουρτιού στο ψυγείο να παγώσει για 3 ώρες.\nΤη σερβίρουμε σε ποτήρια του κρασιού μαζί με σπασμένα μελομακάρονα ή μπισκότα, φέτες από μανταρίνι και κλαδάκια δεντρολίβανου ή μέντας.\nΕίσαι στην Κύπρο; Δες τις συσκευές που σε ενδιαφέρουν εδώ: κατσαρόλα, πολυκόφτης, μίξερ, τηγάνι, μίξερ χειρός, φούρνος, ταψί.\nTags portalfeed Ιωάννα Σταμούλου Ιωάννα Σταμούλου Κουζίνα Κωτσόβολος Ιωάννα Σταμούλου συνταγές κατσαρόλα μιξερ μίξερ χειρός πολυκόφτης συνταγές Ιωάννα Σταμούλου συνταγές Σταμούλου ταψί τηγάνι Φούρνος χριστουγεννιάτικο μενού


ΑΝΤΙ - ΤΥΠΟΣ: Ραντεβού με την «κομπίνα» στον Έβρο\nΤης Δώρας Σκαρτσή\nΣήμερα, κοντά στον κάμπο της Λύρας, είδα ένα χωράφι να θερίζεται και πελαργούς να προσγειώνονται. Από μακριά δεν κατάλαβα πόσοι ήταν, αλλά με τα κιάλια μέτρησα περίπου 40. Όταν πλησίασα να φωτογραφήσω, είδα από πάνω τους έναν μαυρόγυπα να πετάει. Δεν μου έκανε τη χάρη να προσγειωθεί... αλλά τον έχω δει κι άλλες φορές να κατεβαίνει για να φάει ό,τι νεκρό ζώο έχει μείνει στο χωράφι μετά το θέρισμα.Ραντεβού με την «κομπίνα», όπως λένε οι αγρότες τη θεριζοαλωνιστική μηχανή, δίνουν καθημερινά οι πελαργοί τέτοια εποχή σε όλους τους κάμπους του Έβρου. Είναι η εποχή του θέρους, όπου τα χρυσά σιταροχώραφα θερίζονται με τις τεράστιες μηχανές. Πίσω τους δεκάδες πελαργοί κινούνται ταχύτατα για να αρπάξουν... ό,τι ζώο πετάγεται ψόφιο, όπως κάθε λογής ακρίδα.\nΠαρατηρώντας τους πελαργούς, έβλεπα άλλους να κρατάνε τις αποστάσεις τους από τη μηχανή και άλλους πιο τολμηρούς να την ακολουθούν από πίσω. Μιλώντας με το χειριστή, μου είπε ότι «από το πρωί μας ακολουθούν στα χωράφια που θερίσαμε. Έχουμε δει και μαυρόγυπες να κατεβαίνουν... Ίσως έρθουν πάλι αφού φύγουμε.»\nΟι πιο τολμηροί πελαργοί προσγειώνονται ακριβώς πίσω από τη θεριστική μηχανή, αναζητώντας ό,τι "τροφή" μένει στο χώμα.\nΑυτό το εντυπωσιακό θέαμα το αντικρίζω κάθε χρόνο στη Δαδιά, αλλά ποτέ δεν παύει να με συγκινεί. Εδώ, άνθρωπος και άγρια φύση αλληλοστηρίζονται, αφού τα άγρια ζώα ωφελούνται από τη καλλιέργεια της γης. Όσο για τους σπάνιους γύπες, αυτοί πάντα ζούσαν από τα απομεινάρια της κτηνοτροφίας, ενώ η μείωσή της τα τελευταία χρόνια σημαίνει ότι πια πολύ πιο δύσκολα βρίσκουν τροφή.\nΑν σβήσει η γεωργική ζωή, ο τόπος θα ερημώσει όχι μόνον από ανθρώπους, αλλά και από πολλά ζώα και πουλιά, ανάμεσά τους και πολλά σπάνια αρπακτικά πουλιά του αγαπημένου μας δάσους της Δαδιάς.\nΑναρτήθηκε από Πανταζίδης Γιώργος στις 5:10:00 μ.μ.


Άγιο Πνεύμα σε καλώ... θα έρθεις να τα πούμε; | KeepUp\nBy Kakia Kaffa [LaKakia] on Ιούν 09, 2014\nΆγιο μου Πνεύμα σε καλώ, μα τις τελευταίες δύο εβδομάδες αναπάντητες κλήσεις παντού! Το ξέρω, έχω χτυπήσει κόκκινα με δουλειά και υποχρεώσεις. Γιατί να το σηκώσεις το ρημάδι; το μόνο που θα ακούσεις είναι τα παράπονά μου και τις ατέλειωτες σκέψεις μου… ήρθε η ώρα όμως να κάνουμε bonding!\nΜΟΥΝΤΡΑ ΚΑΙ ΔΗΛΩΣΕΙΣ\nΠάνω στην αναζήτησή σου, βρέθηκα σε μία παρουσίαση -καθόλου τυχαία- να ακούω για τη μούντρα της ενέργειας. Μία χειρονομία της γιόγκα, στην οποία ενώνω τον αντίχειρα με τον παράμεσο και συνδέομαι άμεσα μαζί σου. Κάτι σαν να ανοίγω τις κεραίες μου στην κοσμική ενέργεια, για να γεμίσω μπαταρίες.\nΣτην ίδια παρουσίαση, μοιράστηκαν και κάρτες με θετικές δηλώσεις -μία πρακτική που είχα πρωτοδιαβάσει στο βιβλίο-ορόσημο της Louise Hay «Η δύναμη είναι μέσα σου»-. Η δική μου κάρτα, είχε να κάνει με την ενέργεια και τον υγιή εαυτό μου. Πάλι τυχαίο; δε νομίζω.\nΤο έχω καταλάβει. Για να μπορέσεις να με καθαρίσεις από τις άχρηστες και ανεξέλεγκτες σκέψεις μου, πρέπει να μάθω να διαλογίζομαι. Έχω προσπαθήσει στο παρελθόν, αλλά μάταια.\nΤο καλό το παλικάρι, ξέρει κι άλλο μονοπάτι. Ντου γιου νόου αι-φόουν; Δεν πιστεύω να σε πείραζε να εμπλουτίσω τη σχέση μας με το υπερ-gadget των καιρών μας, και να μάθω να διαλογίζομαι με ειδικά applications; Βρήκα ήδη δύο από τα καλύτερα free που παίζουν στην αγορά. Είναι το headspace και το guided meditations της Silva Method.\nΔοκίμασα το δεύτερο και μάντεψε: με πήρε ο ύπνος επάνω στο διαλογισμό. Όχι, δεν ήσουν βαρετό, εγώ ήμουν λιώμα από κούραση!\nΧΑΙΡΕΤΙΣΜΟΥΣ ΣΤΟΝ ΗΛΙΟ\nΣτη γιόγκα σε χαιρετώ πάντα με ζήλο, ακόμα και αν το yoga studio είναι καρα-υπόγα. Οι ασκήσεις αυτές λέγονται sun salutations κι εγώ τις έκανα την Κυριακή, με απίστευτη θέα τον Σαρωνικό και με παρέα τη Τζούλια και την Άντζελα (κολλητές στην τρέλα). Κάναμε και τα δέντρα, ακίνητες σε ισορροπία ενός ποδιού, λες και δεν φαινόμασταν αρκετά ζόμπι, στα μάτια των παιδιών και των αδιάφορων αγοριών μας!\nΠροηγουμένως το μεσημέρι, έριξα κι έναν υπνάκο στην ξαπλώστρα. Είχα φροντίσει όμως να προστατευθώ από τα κακά πνεύματα του ήλιου (τις λέμε UVA και UVB ακτινοβολίες) με το ολοκαίνουριο αυστραλέζικο λαδάκι μου Le Tan. Το βρήκα στο [email protected] της Γλυφάδας, έμαθα όμως ότι θα το πωλούν και στο White Salted στη Φτελιά της Μυκόνου. Στο πρόσωπο έβαλα την Coconut Lotion με SPF30 που είχε απλά θεϊκό άρωμα! Για να μην πολυλογώ φέτος θα αποκτήσω ΤΟ tanning με τα Le Tan.\nΑλλά εσένα τι σε νοιάζει;\nΓια να ξορκίσω το κακό, αποφάσισα να κάνω και μία σπιτική απολέπιση από πάνω μέχρι κάτω. Μην γελάς, εγώ μαζί με τα νεκρά μου κύτταρα (που στην προκειμένη εμπόδιζαν την άψογη επάλειψη του Le Tan) ξορκίζω και τους δαίμονές μου! Καθαρίζω από όλες τις βρωμιές με τον πιο αγνό και απλό τρόπο: λαδάκι ελιάς και ζάχαρη λευκή για το σώμα και λαδάκι με ελληνικό καφέ για το πρόσωπο.\nΤρίψε-τρίψε το κάνω το προσωπικό μου ευχέλαιο, και μετά λάμπω από την χαρά μου και σαν τον ήλιο!\nΟι Ταοϊστές σε ονομάζουν Τάο και σημαίνεις δρόμος. Το διάβασα στο βιβλίο του Osho, που ήταν μέγας guru. Αυτός έλεγε ότι σε βιώνουν πραγματικά εκείνοι που αφήνονται στη ζωή, όπως αφήνεσαι σε ένα ποτάμι. Ελεύθεροι από προσδοκίες ή φοβίες, ελεύθεροι από το εγώ και από την ύλη, «μύστες» όπως τους αποκαλούσε, γίνονται ένα με σένα και το όλο.\nΣτην έμπευση επάνω, αφέθηκα κι εγώ, επιπλέοντας στα γαλήνια νερά μιας πισίνας. Δεν είχα να πάω πουθενά, ήρθα όμως να σε συναντήσω, και μου χάρησες ένα ανέμελο χαμόγελο που θα φροντίσω να το κρατήσω για πολύ στα χείλη.\nΚάνε το καλό το κάρμα και ρίξτο στο γιαλό, και η θάλασσα θα στο φέρει πίσω...\nAngela Ls 8 έτη ago\nperasame fadastika … ta xanaviosa akrivos opos ta grafeis !!!!\nΆντζελα (κολλητές στην τρέλα).


ΣΥΝΤΑΓΕΣ ΤΗΣ ΚΑΡΔΙΑΣ: October 2010\nΤο πρώτο μου ραντεβού με την ζαχαρόπαστα είναι πλέον γεγονός!!!\nTo φλερτ μας είχε ξεκινήσει εδώ και αρκετό καιρό, μέσω πληροφοριών που μελετούσα στο διαδίκτυο.\nΚάποια στιγμή που είχα χρόνο πήρα την απόφαση και ιδού το αποτέλεσμα:\n500 γρ ζάχαρη άχνη + λίγο ακόμα\n3 κουταλάκια του γλυκού σκόνη φρουι ζελέ\n(αυτή που βλέπετε στην φωτογραφία είναι με γεύση φράουλα. Δίνει εκπληκτικό άρωμα και απαλό ροζ χρώμα)\nΒάζουμε τα 400 γρ άχνη σε ένα μπολ.\nΖεσταίνουμε το νερό και διαλύουμε μέσα το φρουι ζελέ , την γλυκόζη, το βιτάμ,\nτην βανίλια και όταν γίνουν όλα ένα μείγμα τα ρίχνουμε στην άχνη .\nΑνακατεύουμε στην αρχή όλα τα υλικά μ’ ένα κουτάλι και μετά αρχίζουμε να ζυμώνουμε.\nΊσως χρειαστεί να βάλουμε και την υπόλοιπη άχνη, σταδιακά. Το ζητούμενο είναι να έχουμε μια ζύμη εύπλαστη που να μην κολλάει.\nΌταν είναι έτοιμη την κλείνουμε αεροστεγώς σε σακούλα ή τάπερ.\nΑν θέλουμε την χρησιμοποιούμε αμέσως. Είναι όμως καλύτερα να την αφήσουμε για μια μέρα να τραβήξει η ζάχαρη, πάντα βέβαια κλεισμένη αεροστεγώς.\nΌταν θέλουμε να την χρησιμοποιήσουμε κόβουμε ένα κομμάτι , την χρωματίζουμε αν θέλουμε με 1-2 σταγόνες χρώμα ζαχαροπλαστικής και ξαναζυμώνουμε το κομμάτι που κόψαμε, μέχρι να έχουμε πάλι μια μαλακή ζύμη που να δεν κολλάει.\nΣε μια επιφάνεια που έχουμε πασπαλίσει με άχνη βάζουμε την ζύμη.\nΤην ανοίγουμε με πλαστικό πλάστη [για να μην κολλάει και κάνει γραμμές] σαν φύλλο για πίτα.\nΕπειδή κολλάει πάρα πολύ έχουμε δίπλα μας την άχνη και πασπαλίζουμε κάθε φορά που χρειάζεται.\nΑνοίγουμε σε ότι πάχος θέλουμε και καλύπτουμε τα κέικς, τις τούρτες ή κάνουμε διάφορα σχεδιάκια.\nΜπορούμε να τα αποθηκεύσουμε όταν στεγνώσουν για να στολίσουμε μελλοντικά γλυκά.\nΌταν έφτιαξα το σοκολατένιο κέικ με μερέντα , έριξα λίγο από το μίγμα σε στρογγυλή μικρή αλουμινένια φόρμα μιας χρήσεως και όταν το ξεφορμάρισα και κρύωσε λίγο το στόλισα με την ζαχαρόπαστα !!\nΈφτιαξα έτσι ένα big cupcake με ζαχαρόπαστα! ΤΙPS\nΑνάλογα με το χρώμα που έχει το φρουι ζελέ βγαίνει και το χρώμα της ζαχαρόπαστας.\nΑν θέλουμε λευκό χρώμα, αντί για φρουι ζελέ, βάζουμε 3 κουταλάκια ζελατίνη σε σκόνη ή 6 φύλλα ζελατίνη και εσανς από το άρωμα που προτιμούμε.\nΑν την ζαχαρόπαστα την έχουμε κλείσει πολύ καλά αεροστεγώς, μπορούμε να την κρατήσουμε για πολλές ημέρες εντός η εκτός ψυγείου.\nΕλάτε να πιούμε καφεδάκι και να σας κεράσω αφράτα σοκολατένια μπισκοτάκια με άρωμα πορτοκαλιού.\nΓίνονται πολύ νόστιμα, αλλά έχουν ένα μειονέκτημα: Δύσκολα σταματάς στο ένα!!!\n370 γρ. αλεύρι μαλακό\n2-3 κουταλάκια βούτυρο (όχι λιωμένο)\nΧτυπάμε καλά να ενωθούν όλα τα υλικά για τα μπισκότα. Τελευταία βάζουμε το ξύσμα και το αλεύρι.\nΗ ζύμη είναι ελαστική και μαλακή.\nΑνοίγουμε με τον πλάστη φύλλο όχι πολύ λεπτό, και κόβουμε με κουπ πατ μπισκοτάκια.\nΤα τοποθετούμε σε ταψί που έχουμε στρώσει με αντικολλητικό χαρτί φούρνου και ψήνουμε στον αέρα, στους 175 βαθμούς, για 10-15 λεπτά.\nΔεν χρειάζονται πολύ ώρα, ίσα να ροδίσουν ελαφρά.\nΑφού κρυώσουν πολύ καλά τα αλείφουμε με το γλάσο.\nΛιώνουμε σε μπεν μαρί ή στον φούρνο μικροκυμάτων την σοκολάτα με το βούτυρο και τ’ ανακατεύουμε πολύ καλά.\nΑν το μείγμα είναι πολύ σφικτό, προσθέτουμε λίγο βουτυράκι ακόμα.\nΒάζουμε ένα κουταλάκι από το γλάσο επικάλυψης πάνω σε κάθε μπισκοτάκι και το απλώνουμε με τη βοήθεια ενός πινέλου.\nΠασπαλίζουμε με λίγη τρούφα.\nΤοποθετούμε τα μπισκοτάκια σε αντικολλητικό χαρτί ή σε κάποια επιφάνεια και τα αφήνουμε να κρυώσει και να στερεοποιηθεί η σοκολάτα.\nΤα φυλάμε στο ψυγείο αν θέλουμε.\nΣυνιστώ, όταν φτιάχνουμε μπισκότα, το αλεύρι να είναι οπωσδήποτε μαλακό και όχι άλλου τύπου, γιατί έτσι τα μπισκοτάκια γίνονται πολύ αφράτα.\nή λευκή τούρτα με ΟREO ?? Τι κάνεις όταν ο γιος σου και ένας από τους κολλητούς του έχουν επέτειο γνωριμίας με τις κοπέλες τους και σου ζητούν να τους βοηθήσεις για να φτιάξουνε τις τούρτες για το παρτάκι που θα κάνουν μαζί ???\nΚατ’ αρχάς θα χαρείς που πήραν αυτήν την πολύ τρυφερή απόφαση να θέλουν να φτιάξουν κάτι για τις κοπέλες τους, κατά δεύτερον όμως, ΔΕΝ πρέπει να τους πιστέψεις, δηλαδή τι εννοώ?\nΌτι μάλλον θα τις φτιάξεις alone και εκείνοι απλά θα σε κοιτάνε, όπως έγινε με μας !!!!!!!!!!\nΑνασκουμπώνεσαι λοιπόν, ψωνίζεις τα κάτωθι :\nΥλικά για μια τούρτα σε βάση 30cm\n400 γρ. ζάχαρη άχνη (κοσκινισμένη)\n200 γρ. βούτυρο βιτάμ soft\nγια το βρέξιμο των σαβαγιάρ:\nγια το στόλισμα της πρώτης τούρτας χρειαστήκαμε:\n1 φακελάκι αμύγδαλα φιλέ\nή 200 γρ. αμύγδαλα ασπρισμένα και ψιλοκομμένα\nλίγο γλυκό του κουταλιού κεράσι στραγγισμένο καλά από το σιρόπι του\n2 γλειφιτζούρια καρδούλες\nλίγη ροζ τρούφα\nγια την δεύτερη μόνο 2 πακέτα μπισκότα OREO\nκαι ξεκινάς :\nΕάν χρησιμοποιήσουμε αμύγδαλα, βάζουμε στον φούρνο στους 180 βαθμούς, τα αμύγδαλα με ελάχιστο βούτυρο σ’ ένα ταψάκι, μόλις αρχίζουν να χρυσίζουν, βγάζουμε το ταψάκι, τ’ ανακατεύουμε και τα ξαναβάζουμε στον φούρνο.\nΣε λίγα λεπτά τα βγάζουμε και τ’αφήνουμε να κρυώσουν.\nΤοποθετούμε το γάλα, το νερό, την ζάχαρη και το κονιάκ σε μια κατσαρολίτσα και τα βάζουμε στην φωτιά να βράσουν.\nΜόλις αρχίζει να βράζει το γάλα το αποσύρουμε από την φωτιά και τ’ αφήνουμε κι αυτό στην άκρη.\nΡίχνουμε τα βούτυρα στο μίξερ και τα χτυπάμε μόνα τους σε αρκετά δυνατή ένταση για περίπου ένα τέταρτο.\nΠροσθέτουμε την μισή άχνη και χτυπάμε για λίγο.\nΠροσθέτουμε λίγη – λίγη την υπόλοιπη άχνη, μαζί με το αυγό και την βανίλια. Χτυπάμε ακόμη για ένα τέταρτο ή μέχρι που να στέκεται η σαντιγί και να διατηρεί τα σχέδια που δημιουργούνται μέσα στο μίξερ.\nΠαίρνουμε μια πιατέλα ή ένα δίσκο για τούρτα.\nΚόβουμε 4 μακρόστενα φύλλα από χαρτί ψησίματος και τα βάζουμε περιμετρικά για να μην λερωθεί η βάση μας όση ώρα φτιάχνουμε την τούρτα. Βάζουμε επάνω ένα τσέρκι ή το τσέρκι από μια κουμπωτή φόρμα .\nΒρέχουμε ένα-ένα τα σαβαγιάρ στο γάλα, τα αναποδογυρίζουμε να πάρουν από παντού το υγρό, δεν πρέπει να μαλακώσουν πολύ και στρώνουμε μια σειρά πάνω από την βάση (αυτήν την δουλειά οφείλω να ομολογήσω ότι την έκανε ο φίλος του γιού μου !!)\nΣτα κενά που θα δημιουργηθούν ρίχνουμε κομματάκια από σαβαγιάρ.\nΣτρώνουμε από πάνω λίγη σαντιγί.\nΣε αυτήν την φάση μπορούμε να ρίξουμε εάν θέλουμε αμύγδαλα, τριμμένα μπισκότα, κερασάκια, γλυκό του κουταλιού κλπ. Βάζουμε πάνω από την σαντιγί μια στρώση σαβαγιάρ με τον προηγούμενο τρόπο.\nΤέλος ρίχνουμε σαντιγί και την στρώνουμε με ένα πλατύ μαχαίρι χωρίς δόντια.\nΑφαιρούμε προσεκτικά το τσέρκι με την βοήθεια ενός μαχαιριού που το σέρνουμε καθέτως ανάμεσα στο τσέρκι και την τούρτα ώστε να ξεκολλήσουν τα πλαϊνά. Παίρνουμε λίγη από την σαντιγί και καλύπτουμε γύρω – γύρω την τούρτα.\nΤοποθετούμε την βάση με την τούρτα στο ψυγείο και την αφήνουμε μισή ώρα για να σφίξει η κρέμα.\nΒάζουμε και την υπόλοιπη σαντιγί στο ψυγείο.\nΌταν την βγάλουμε από το ψυγείο αρχίζουμε το στόλισμα.\nΣτην πρώτη κόλλησα στα πλαϊνά τα καβουρδισμένα αμύγδαλα, έκανα ροζέτες με την παγωμένη σαντιγί και τελείωσα με κεράσι γλυκό κομμένο στα δύο.\nΠήρα 2 γλειφιτζούρια, έγραψα τα μονογράμματά τους (έρωτας γάρ!!) με λίγη σαντιγί που έβαλα σε μια οδοντογλυφίδα, έκοψα λίγο την βάση τους και τα έβαλα μέσα στην τούρτα. Στην δεύτερη χωρίσαμε στην μέση μπισκότα ΟREO και τα κολλήσαμε γύρω-γύρω (αυτή είναι και η μόνη δουλειά που έκανε ο γιός μου !!)\nΣτολίσαμε την επιφάνεια με μερικά ολόκληρα μπισκότα και λίγα τριμμένα, σχεδιάσαμε και εδώ μονογράμματα και έτοιμες οι τούρτες μας !!!!!!! Αφαιρούμε πολύ προσεκτικά το χαρτί ψησίματος που είχαμε βάλει από την αρχή του στησίματος στην βάση και τις βάζουμε στο ψυγείο μέχρι να τις σερβίρουμε.\nΚαι του χρόνου να είναι καλά να ξαναφτιάξουμε (να ξαναφτιάξω δηλαδή χιχιχι) ΤΙΡS\n1/ Εάν δεν έχουμε τσέρκι ή φόρμα, παίρνουμε ένα χαρτόνι το κόβουμε λίγο πιο μεγάλο από το ύψος και το πλάτος που θέλουμε να έχει η τούρτα, το τυλίγουμε με αλουμινόχαρτο, το ενώνουμε στις δύο άκρες σαν στεφάνι και έτοιμο το τσέρκι μας!\n2/ Πρέπει να την φτιάξετε οπωσδήποτε από την προηγούμενη ημέρα για να δέσουν οι κρέμες και τα μπισκότα μεταξύ τους.\nPosted by Maria B. at 08:30 30 comments:\nΤις προάλλες με κάλεσε για φαγητό η φίλη μου η Ζουζούνα.\nΕίχε ετοιμάσει ένα σωρό νοστιμιές, και την σπεσιαλιτέ της: μπούτι χοιρινό γεμιστό, σερβιρισμένο με πατατούλες φούρνου, απλά υπέροχο!!!\nΠάμε να σας πω πως το φτιάχνει.\n1 κομμάτι μπούτι χοιρινό χωρίς κόκκαλο, γύρω στα 1,5-2 κιλά\n250 γρ. κεφαλοτύρι ή όποιο τυρί μας αρέσει σε μπαστουνάκια\n3-4 σκελίδες σκόρδο (ή όσες θέλουμε) κομμένες κατά μήκος\nΛαδόκολλα και σπάγκο\nΚόβουμε κατά μήκος το μπούτι χωρίς να το διαχωρίσουμε, το ανοίγουμε στα δύο, και το αλείφουμε με τη μουστάρδα.\nΣτην συνέχεια το γεμίζουμε με το σκόρδο και το τυρί και το δένουμε προσεκτικά με τον σπάγκο, για να μην ανοίξει και χυθούν έξω τα υλικά.\nΑλατοπιπερώνουμε και τυλίγουμε με την λαδόκολλα.\nΤο ψήνουμε για μια ώρα στους 200 βαθμούς.\nΜετά αν θέλουμε να ξεροψηθεί, σχίζουμε την λαδόκολλα και συνεχίζουμε το ψήσιμο για ακόμα μισή ώρα περίπου, αλλιώς συνεχίζουμε το ψήσιμο ως έχει.\nΓαρνίρουμε με πατάτες φούρνου ή τηγανιτές.\nΣτην γέμιση, εκτός από το τυρί και το σκορδάκι, μπορούμε να βάλουμε πιπεριές, καροτάκια, μπέικον ή ότι άλλο μας αρέσει.\nΘα σας κάνω το τραπέζι σήμερα με ένα από τα πολύ αγαπημένα μας πιάτα.\nΣυνήθως το φτιάχνω με στήθος από γαλοπούλα, αλλά μπορείτε να το δοκιμάσετε με κοτόπουλο ή χοιρινό, γίνεται εξ ίσου νόστιμο και τρυφερό.\n1500 γρ. στήθος από κοτόπουλο ή γαλοπούλα, κομμένο σε κυβάκια\n1 κούπα καλαμπόκι (προαιρετικά)\nΣοτάρουμε σε ελαιόλαδο τα μανιτάρια και το σκόρδο.\nΠροσθέτουμε τα κομμάτια του κρέατος, αφού πρώτα τα έχουμε σκουπίσει καλά με απορροφητικό χαρτί κουζίνας, ώστε να μην έχουν πολλά νερά.\nΑφήνουμε το κρέας να ροδίσει από όλες τις πλευρές.\nΣβήνουμε με το κρασί, προσθέτουμε αλάτι, πιπέρι, το καλαμπόκι αν μας αρέσει, και 1 φλιτζανάκι νερό.\nΣκεπάζουμε την κατσαρόλα μας, χαμηλώνουμε την φωτιά και αφήνουμε να μαγειρευτεί το φαγητό για μια ώρα περίπου.\nΞεσκεπάζουμε την κατσαρόλα και δυναμώνουμε την φωτιά ώστε να απορροφηθούν όσο το δυνατόν περισσότερο, όσα υγρά υπάρχουν.\nΠροσθέτουμε την κρέμα γάλακτος, τον χυμό από το λεμόνι και τα τριμμένα τυριά, ανακατεύουμε καλά για 2-3 λεπτά και ….καλή μας όρεξη!\nΣερβίρουμε με ένα σπυρωτό ρυζάκι.\nΘυμόσαστε τα πτι φούρ με κεράσι ??\nΤώρα έχουμε και την σοκολατένια εκδοχή τους προς μεγάλη ευχαρίστηση των απανταχού σοκολατόπληκτων !!!!!!\n1,5 πλάκα σοκολάτα κουβερτούρα δηλ. περίπου 180-200γρ.\n1 κουταλιά της σούπας βούτυρο (όπως το παίρνουμε μέσα απ’ το κουτί)\nλίγο λικέρ ή 2 κουταλιές της σούπας σιρόπι, από γλυκό του κουταλιού\nΤα ζεσταίνουμε όλα μαζί στον φούρνο μικροκυμάτων (για 1-2 λεπτά) ή σε μπεν μαρί.\nΌταν αρχίζει να λιώνει η σοκολάτα αποσύρουμε από την φωτιά και ανακατεύουμε καλά για λίγο, μέχρι να δέσουν καλά τα υλικά μεταξύ τους και να γυαλίσει η σοκολάτα.\nΊσως χρειαστεί να προσθέσουμε καμιά κουταλιά γάλα στην περίπτωση που δεν είναι υγρό το μείγμα μας.\nΦτιάξαμε και ψήσαμε τα ταρτάκια σύμφωνα με την συνταγή που είναι εδώ και τα γεμίσαμε με την σοκολάτα που φτιάξαμε.\nΜερικά στολίστηκαν με καβουρδισμένο αμύγδαλο φιλέ, μερικά με άσπρη σοκολάτα\nκαι μερικά με ροζ τρούφα που ήταν δώρο από την γλυκιά μας φίλη την Αθηνά Για τον σύζυγο που δεν αγαπά ιδιαίτερα την σοκολάτα (!! ...!!) στόλισα μερικά με γλυκό σταφύλι και δεν μπορώ να σας περιγράψω πόσο τα απόλαυσε.!!! Μεταξύ μας και εγώ, σε ένα ταρτάκι, έβαλα γλυκό φράουλα και ακόμα έχω την γεύση του !!\nΕσείς βέβαια θα στολίσετε σύμφωνα με τα κέφια σας και τις ...υπογλυκαιμίες σας !!\nΕπίσης μπορείτε να τα γεμίσετε με γκανάζ, ζεσταίνοντας ίση ποσότητα μαύρης σοκολάτας με κρέμα γάλακτος, ανακατεύοντας καλά μέχρι να ενοποιηθούν τα υλικά μεταξύ τους και να γυαλίσει η σοκολάτα.\nΕύχομαι αύριο στο 1st GR food blogger Camp να βρεθούμε με αρκετούς από εσάς και να μπορέσουμε επιτέλους να τα πούμε δια ζώσης και όχι μόνο από τις οθόνες μας !!\nΦιλιά πολλά πολλά, καλό Σαββατοκύριακο και καλή ξεκούραση !!!\nΈνα πολύ ιδιαίτερο μεζεδάκι - κανονικό φαγάκι θα το έλεγα εγώ, που έφτιαξα και απολαύσαμε τις προάλλες.\nΈστειλα και στο γραφείο του καλού μου, και όλοι περιμένουν πλέον την συνταγή, γιατί - όπως του είπαν (ελπίζω να λένε αλήθεια) – ξετρελάθηκαν!!!\n1 κιλό σπανάκι (έβαλα κατεψυγμένο)\n1 φλιτζάνι του νες καφέ κρέμα γάλακτος ή εβαπορέ αδιάλυτο\nΣοτάρουμε σε ελαιόλαδο τα κρεμμυδάκια και τα πράσα κομμένα σε ροδέλες.\nΑφού μαλακώσουν λίγο προσθέτουμε το σπανάκι, άνηθο, δυόσμο και τα αφήνουμε σε μέτρια φωτιά για 5 λεπτά, ανακατεύοντας κατά διαστήματα.\nΣτην συνέχεια προσθέτουμε τα αυγά χτυπημένα καλά, την κρέμα γάλακτος και τα τυριά που πρέπει να είναι όλα τριμμένα.\nΤα πασπαλίζουμε με τις 4 κουταλιές αλεύρι και ξανα-ανακατεύουμε.\nΑδειάζουμε το μείγμα σε καλά λαδωμένο μεγάλο πυρέξ.\nΗ – όπως έκανα εγώ -, τα αδειάζουμε σε 2 μακρόστενες φόρμες, μία μεγαλύτερη και μία λίγο πιο μικρή.\nΨήνουμε σε προθερμασμένο φούρνο, στον αέρα, για μισή ώρα.\nΑφήνουμε να κρυώσει καλά προτού το κόψουμε σε κομμάτια και το σερβίρουμε.\nΑν χρησιμοποιήσετε μακρόστενες φόρμες, δεν θα το ξεφορμάρετε αναποδογυρίζοντάς το, όπως κάνουμε στα κέικ.\nΘα το κόψετε σε φέτες μέσα στην φόρμα.\n1)Μην υποτιμάτε το κατεψυγμένο σπανάκι. Διατηρεί πολλά από τα θρεπτικά συστατικά του. Το χρησιμοποιώ πολύ συχνά, ιδιαίτερα όταν δεν υπάρχει στην αγορά.\n2)Το σπανάκι δεν το σερβίρουμε ποτέ σε ασημένια ή επάργυρα σκεύη, γιατί τα οξειδώνει.\nΚαλή επιτυχία!! Να έχετε μιαν όμορφη μέρα!!\nΕύκολο, γρήγορο και νόστιμο φαγάκι!\n2 σκελίδες σκόρδο, καθαρισμένες αλλά ολόκληρες\n1 κλαράκι μαϊντανό ή σέλινο ή άνηθο\n(για να μην είναι έντονη η μυρωδιά από τις πατάτες)\nΑφού καθαρίσουμε και πλύνουμε τις πατάτες, τις κόβουμε κυδωνάτες.\nΣε μια κατσαρόλα τσιγαρίζουμε το λάδι, το κρεμμύδι και το σκόρδο.\nΠροσθέτουμε τον πελτέ και τον γυρίζουμε 2-3 βόλτες μες το λάδι.\nΡίχνουμε τις πατάτες, το κλαράκι του μυρωδικού, το αλάτι, το πιπέρι και νερό ίσα να σκεπάζονται.\nΑνακατεύουμε όλα τα υλικά μαζί και τις αφήνουμε να βράσουν για κανένα μισάωρο.\nΜην βάλετε πολύ νερό στο φαγητό, για να έχετε μια ωραία και δεμένη σάλτσα, ώστε να μπορείτε να κάνετε βουτίτσες με ψωμάκι στο λαδάκι τους !!!!!


Αλλάζει ο τρόπος εισαγωγής στα Πανεπιστήμια – INLIFE by INPAOK\nΚοινωνια 22 Ιανουαρίου 2018 1\nΝέες αλλαγές στο εκπαιδευτικό σύστημα από τον Ιούνιο του 2020\n«Διαφορετικό τρόπο εισαγωγής» στα Πανεπιστήμια προαναγγέλλει ο Κώστας Γαβρόγλου, με δηλώσεις του στην εφημερίδα «Νέα Σελίδα».\n«Τον Ιούνιο του 2020 θα είναι διαφορετικός ο τρόπος εισαγωγής. Κυρίαρχη λογική θα είναι ότι η πρόσβαση θα εξαρτάται από τον βαθμό του απολυτηρίου, σε ένα σχολείο όπου θα υπάρχει μια εντελώς νέα Γ΄ Λυκείου. Σήμερα, όπως έχουν εξελιχθεί τα πράγματα, έχουμε ένα Λύκειο χωρίς την τελευταία τάξη…», σημειώνει, μεταξύ άλλων, ο υπουργός Παιδείας, Έρευνας και Θρησκευμάτων Κώστας Γαβρόγλου.\nΦράγκος Φραγκούλης: “Αν μου ζητηθεί θα ηγηθώ ενός κόμματος!”\nΚοινωνια 25 Αυγούστου 2020 0\nΚαραντίνα και άδειες άνευ αποδοχών!\nΤο πλάνο για τους εργαζομένους που επιστρέφουν από διακοπές\n22 Ιανουαρίου 2018 στις 16:27\nό,τι μ@λ@κί@ τους κατεβαίνει στο κεφάλι θέλουν να την κάνουν πράξη….


ΕΚΤΑΚΤΟ! ΒΓΗΚΑΝ ΤΑ ΑΠΟΤΕΛΕΣΜΑΤΑ ΑΠΌ ΤΟΝ ΕΛΕΓΧΟ ΤΗΣ ΧΘΕΣΙΝΗΣ ΠΕΡΙΠΤΩΣΗΣ ΣΤΟ ΝΟΣΟΚ.ΕΔΕΣΣΑΣ - PELLAin\nΕΚΤΑΚΤΟ! ΒΓΗΚΑΝ ΤΑ ΑΠΟΤΕΛΕΣΜΑΤΑ ΑΠΌ ΤΟΝ ΕΛΕΓΧΟ ΤΗΣ ΧΘΕΣΙΝΗΣ ΠΕΡΙΠΤΩΣΗΣ ΣΤΟ ΝΟΣΟΚ.ΕΔΕΣΣΑΣ\nΚΑΘΡΕΦΤΗΣπελλας 9:29 π.μ.\nΜε ανάρτηση του το pellain.gr αναφερθήκαμε ότι με συντονισμένες ενέργειες ιατρικού, νοσηλευτικού και διοικητικού προσωπικού ότι εισήχθη εχθές το μεσημέρι ασθενής στο Γεν.Νοσοκομείο της Έδεσσας με την υποψία κρούσματος κορονοϊού!\nΜετά από τις πρώτες πληροφορίες ότι εισήλθε ως ύποπτο κρούσμα ασθενής στο χώρο που έχει διαμορφωθεί κατάλληλα στο Γενικό Νοσοκομείο Έδεσσας για το επείγον των ημερών στο χώρο της πρώην νεφρολογικής κλινικής, οι πληροφορίες αυξήθηκαν και αφορούσαν γυναίκα από την Αλμωπία η οποία παρουσίασε έντονα συμπτώματα κορωνοϊού!\nΠροκειμένου να διατηρηθεί η κατάλληλη προϋπόθεση για τη διοχέτευση της πληροφορίας και σεβόμενοι το κρίσιμο των ημερών διατηρήσαμε την είδηση σε χαμηλά επίπεδα προκειμένου να μην δημιουργηθούν άσκοπες εντυπώσεις προς εκμετάλλευση!\nΑυτά για να βάλουμε τα πράματα στη θέση τους!\nΗ εισαγωγή της ασθενούς πραγματοποιήθηκε εχθές το μεσημέρι και το προσωπικό του νοσοκομείου κινήθηκε ταχύτατα και με υποδειγματικό επαγγελματισμό παρά την κόπωση και το ελλιπές προσωπικό, απομονώνοντας την ασθενή στο συγκεκριμένο τμήμα του Γεν. Νοσοκομείου της Έδεσσας και με τις απαιτούμενες προφυλάξεις από το πρωτόκολλο.\nΣτη συνέχει το δείγμα εστάλλει προς εξέταση και λόγω φόρτου εργασιών τα αποτελέσματα περιήλθαν σε γνώση του Νοσοκομείου νωρίς τα χαράματα.\nΕυτυχώς για την ασθενή αλλά και γενικότερα για τη δημόσια υγεία τα αποτελέσματα έδειξαν αρνητική ένδειξη στον κορονοϊό και η ασθενής οδηγήθηκε για σχετική νοσηλεία και τα περαιτέρω.


Δεν υπάρχει μεγαλύτερος πόνος από των γονιών που χάνουν το παιδί τους - Politika Kritis\nθανατος παιδιουπονος γονεα\n«Στον καιρό της ειρήνης τα παιδιά θάβουν τους γονείς τους, ενώ αντίθετα στον καιρό του πολέμου οι γονείς θάβουν τα παιδιά τους».\nΑυτή τη σπουδαία φράση έχει πει ο Ηρόδοτος και μένει διαχρονικά μέχρι σήμερα προκειμένου να αναδείξει την τραγικότητα που κρύβει ο θάνατος ενός ανθρώπου, πριν από τους γονείς του.\nΠολλώ δε μάλλον όταν πεθαίνει ένα μικρό παιδί που δεν γνώρισε καλά – καλά τον κόσμο, που δεν έζησε καν την παιδική ηλικία. Ο συγκλονισμός των γονιών είναι κάτι αδιανόητο, είναι κάτι που ούτε ένας άνθρωπος δεν θα πρέπει να το εύχεται για τον διπλανό του.\nΣτον καιρό της ειρήνης το φυσιολογικό είναι τα παιδιά να αποχαιρετούν τους γονείς τους, οι επόμενες γενιές τις προηγούμενες. Ετσι είναι η φυσική εξέλιξη της ζωής, οτιδήποτε άλλο είναι προφανές τραγικό.\nΟ θάνατος του 7χρονου κοριτσιού στη Νίκαια μας έχει συγκλονίσει όλους. Ο τρόπος που έφυγε αυτή η αθώα ψυχούλα, όλο το σκηνικό που στήθηκε σ’ αυτόν τον κεντρικό δρόμο, εκεί που ένας άγγελος έφυγε από τη ζωή, είναι αδιανόητος.\nΚι έρχεται χρονικά την ίδια στιγμή που στη Λάρισα χάθηκε ξαφνικά ένα 13χρονο παιδί.\nΔεν υπάρχει μεγαλύτερη κατάρα, μεγαλύτερος πόνος για τους γονείς από το να χάσουν τα παιδιά τους τόσο μικρά ή και μεγαλύτερα. Οποιος έχει νιώσει τη μητρότητα ή την πατρότητα μπορεί να αντιληφθεί το μέγεθος της αγάπης που κρύβεται στη σχέση γονιών – παιδιών.\nΟιαδήποτε απώλεια, επομένως, μοιάζει με αρχαία τραγωδία. Όμως, δεν μπορεί κανείς να μην μνημονεύσει το μεγαλείο της ψυχής αυτών που θάβουν τα παιδιά τους.\nΤο θυμόμαστε βλέποντας την τραγική φιγούρα της μάνας του Φύσσα.\nΤο νιώσαμε στο γαλήνιο αλλά τόσο πονεμένο πρόσωπο του πατέρα του Βαγγέλη Γιακουμάκη ο οποίος έχει δείξει μοναδικό μεγαλείο ψυχής.\nΤο ζούμε τώρα και στον πατέρα της 7χρονης στη Νίκαια ο οποίος μέσα στον πόνο του είπε: «Στη μνήμη του παιδιού μου συγχωρώ τον οδηγό – δεν ξέρω αν έχει και αυτός παιδιά. Ήταν ένα αγγελούδι, ήταν τόσο όμορφο αυτό το κοριτσάκι που ο Θεός το ήθελε στο πλάι του».\nΚαι συνέχισε: «Θέλω να πω ένα μεγάλο συγγνώμη στους γονείς γιατί δεν μπόρεσα να βοηθήσω τα παιδάκια τους. Μου είπαν οι γιατροί ότι μόνο όταν ένας άνθρωπος είναι διασωληνωμένος, μπορεί να προχωρήσει σε δωρεά οργάνων. «Ποτέ δεν μπορούσα να φανταστώ ότι θα βρεθώ σε τέτοια θέση. Συγκλονιζόμουν και έκλαιγα όταν άκουγα γονείς να έχουν χάσει τα παιδιά τους», κατέληξε.\nΗ δε μάνα του 13χρονου στη Λάρισα έγραψε: «Δεν ήξερα μωρό μου ότι θα ήταν η τελευταία μας βόλτα, αλλιώς θα σε κράταγα αγκαλιά λίγο ακόμα. Να παίζεις μπάλα εκεί πάνω με τα άλλα αγγελάκια και εγώ θα σε βλέπω κάθε βράδυ. Σ αγαπάω μικρέ μου».\nΌλα αυτά είναι λοιπόν ό,τι ονομάζουμε μεγαλείο ψυχής, δύναμη, αγάπη, ανιδιοτέλεια. Να ζητά συγγνώμη ο χαροκαμένος πατέρας γιατί δεν πρόλαβε να δώσει τα όργανα του χαμένου κοριτσιού του.\nΑυτά είναι μαθήματα ζωής. Ότι πάνω από όλους και απ’ όλα βρίσκεται η υγεία. Είναι η κανονικότητα να θάβεις εσύ, το παιδί, τους γονείς σου, κι όχι το αντίθετο.\nΠόσος πόνος μπορεί να κρύβεται στην ψυχή ενός γονιού που χάνει το παιδί του; Μακάρι να μην το ζήσει κανείς. Αλλά μακάρι να υπάρχουν και πατεράδες και μητέρες που συγχωρούν, που δίνουν τα όργανα των παιδιών τους, που κάνουν μαθήματα ζωής μέσα από έναν τραγικό θάνατο.\nΠόσο δραματική αλλά συνάμα και πόσο όμορφη μπορεί να γίνει η ζωή, ο κόσμος μας, αν καταλάβουμε ότι οι μικρότητες δεν παίζουν κανένα ρόλο απέναντι σε πανανθρώπινες αξίες.\nΠόσο καλύτεροι θα είμαστε όλοι αν μέσα από τα μάτια των παιδιών που χάθηκαν και των γονιών που έμειναν, βλέπαμε πώς θα έπρεπε να είναι ο κόσμος. Και σπάζαμε τον καθρέφτη της μικρότητας, του μίσους, του αλληλοσπαραγμού…\nΥ.Γ. Ολο αυτό το βάρος των τελευταίων ειδήσεων, μαζί με το χαμό ενός πραγματικού μαχητή, του Βασίλη Τοκάκη που πέθανε στα 43 του χρόνια, μου θύμισε το παρακάτω εκπληκτικό μοιρολόι.\nΕίναι ο Επιτάφιος του Ρίτσου που λέει:\nκαὶ δὲ μαντεύεις τὶς πληγὲς ποὺ τρῶνε μου τὰ σπλάχνα; https://www.in.gr/\nΗράκλειο:«Προμηθέας Δεσμώτης» από το ΔΗ.ΠΕ.ΘΕ.Κ. την Κυριακή και την Δευτέρα στο Κηποθέατρο «Ν. Καζαντζάκης»


Inoah: Από τις φαβέλες του Ρίο στο Φεστιβάλ Αθηνών | ΑΘΗΝΑ 9,84\nO βραβευμένος με Bessie Award χορογράφος Bruno Beltrão και η ομάδα του Grupo de Rua στο Φεστιβάλ Αθηνών με την παράσταση Inoah.\nΗ καταιγιστική παράσταση Inoah είναι μια δήλωση σχετικά με τις ανεξέλεγκτες αντιφάσεις που κλονίζουν την κοινωνία της Βραζιλίας. Ο χορογράφος Bruno Beltrão, ορμώμενος από τα σκάνδαλα διαφθοράς στη χώρα του, τοποθετείται απέναντι στις επικρατούσες πολιτικές συνθήκες στη Βραζιλία. Εντούτοις ακόμη και αν δεν γνωρίζεις την αφετηρία του καλλιτέχνη, ο ρυθμός της παράστασης σε δένει στην καρέκλα σου. Απο την επιτάχυνση στην ανάπαυλα, η σκηνή συνεχώς γεμίζει από υπέροχους άντρες χορευτές που δεν πατούν στη γη.\nΈνα νέο κινητικό λεξιλόγιο\nΈνα νέο κινητικό λεξιλόγιο με στοιχεία hip hop, σύγχρονου χορού και πολεμικών τεχνών υπηρέτησαν οι δέκα ερμηνευτές της ομάδας Grupo de Rua. Ο χορογράφος της ομάδας πειραματίζεται τα τελευταία πέντε χρόνια, με υλικό που βρίσκει στο Ίντερνετ, από steetdancers από όλο τον κόσμο όπως ο Κορεάτης street dancer Bboy Issue μετουσιώνοντας το στις φόρμες του σύγχρονου χορού.\nΗ αναγκη αυτή προέκυψε από πολύ νωρίς στην χορευτική του καριέρα, όταν κορυφαίος ακόμα χορευτής δρόμου της hip hop, συνειδητοποίησε ότι αυτος ο χορός δεν καλύπτει τις ανάγκες του, αντιθέτως αισθάνόταν σαν σκύλος που κάνει κόλπα. «Παρόλο που ήταν ένα φανταστικό κινητικό λεξιλόγιο» είχε χαρακτηριστικά δηλώσει «δεν ήταν πραγματικά συνδεδεμένο με τη θεατρική πράξη στο σύνολό της». Αυτή η αναζήτηση κρατάει μέχρι σήμερα.\nΜεταξύ συνάντησης και αντιπαράθεσης\nΤο αποτέλεσμα μια πυκνή και αιφνιδιαστική χορογραφία στη διασταύρωση μεταξύ συνάντησης και αντιπαράθεσης, έξαρσης και ηρεμίας, εχθρότητας και συντροφικότητας. Οι δέκα χορευτές πλησιάζουν ο ένας τον άλλον, και στη συνέχεια τραβούν μακριά, συνεχίζουν το δρόμο τους μέσα στο ημίφως με περιστρεφόμενες κινήσεις, γρήγορες κλωτσιές και άλματα, πριν ξανασυνατηθούν. Με καθαρή φυσική παρουσία και δεξιοτεχνία.\nΜια τελευταία παράσταση 15/06/2018 στις 21:00\nΠροηγούμενο άρθροΣε «Βερολίνο της Ελλάδας» μετατρέπονται τα Εξάρχεια\nΕπόμενο άρθροΚληρώθηκαν οι δικαιούχοι των παιδικών κατασκηνώσεων του ΛΑΕ/ΟΠΕΚΑ


Φωτογραφία: Αχελώος - ΑΙΤΩΛΟΑΚΑΡΝΑΝΙΑ | e-selides.gr, Εκπαιδευτικό Υλικό\nΦωτογραφία: Αχελώος - ΑΙΤΩΛΟΑΚΑΡΝΑΝΙΑ ...\nΚαταχωρήθηκε την: Τετάρτη, 29 Αυγούστου 2012, στην Κατηγορία: Ποτάμια. Εμφανίσεις: 5037\nΠεριγραφή: Ο Αχελώος είναι ποταμός της δυτικής Ελλάδας, που πηγάζει από το όρος Λάκμος και εκβάλλει στο Ιόνιο Πέλαγος. Το μήκος φτάνει τα 220 χιλιόμετρα και είναι ο δεύτερος σε μήκος ποταμός της χώρας. Ονομάζεται και Ασπροπόταμος από τη λευκή λάσπη που μεταφέρει από έως τις εκβολές του. Δέχεται τα νερά πολλών ρεμάτων και ποταμών, όπως Λεπενίτσα, Κομναϊτικο, Βακαριώτη, Βασαλάκα, Καπραλία, Νέγκρη, Κούτσουρο, Καλή Πηγή, Παφρώνη, Βατακιάδα, Καμπουργιανίτικο, Πλατανιάς, Αγραφιώτη, Μέγδοβα, Ίναχου. Επίσης, μέσω της διώρυγας Διμήκου, δέχεται τα πλεονάζοντα νερά των λιμνών Τριχωνίδας και Λυσιμαχίας.\nΧάρις τη δράση του ποταμού Αχελώου αλλά και του Εύηνου δημιουργήθηκε το σύστημα των λιμνοθαλασσών Μεσολογγίου και Αιτωλικού. Οι εκβολές του Αχελώου και οι λιμνοθάλασσες αποτελούν ένα μοναδικό οικοσύστημα με σημαντική οικολογική αξία και προστατεύονται από τη συνθήκη Ραμσάρ. Ιδιαιτερότητα εμφανίζει η χλωρίδα και η πανίδα της περιοχής λόγω της κυριαρχίας του υγρού στοιχείου.\nΠοταμός της Ηπείρου μήκους 110 χιλιομέτρων. Πηγάζει από τη Βόρεια Πίνδο από το όρος Λάκμος, σε υψόμετρο 1.700 m και εκβάλλει στον Αμβρακικό κόλπο. Το\nO Aώος είναι ο πλέον γνωστός ποταμός της Ηπείρου. Έχει μήκος 260 χιλιόμετρα, από τα οποία μόνο τα 68 βρίσκονται επί ελληνικού εδάφους. Πηγάζει από τον


01:07 Apr 16, 2021\n2/4 φλ. ρύζι Καρολίνα\nΣε μια κατσαρόλα τσιγαρίζουμε όλα μας τα υλικά και τελευταίο προσθέτουμε το σπανάκι. Συνεχίζουμε το τσιγάρισμα για 3 λεπτά σε δυνατή φωτιά να πέσει ο όγκος του.\nΜόλις το σπανάκι μαραθεί, προσθέτουμε το ρύζι, και ανακατεύουμε. Προσθέτουμε 1 ποτήρι νερό αλατοπιπερώνουμε, χαμηλώνουμε τη φωτιά, και σιγοβράζουμε για 20 λεπτά.\nΠροσθέτουμε το υπόλοιπο ελαιόλαδο στο τέλος του βρασμού, και πασπαλίζουμε με τον ψιλοκομμένο άνηθο. Στύβουμε το λεμόνι, και ανακατεύουμε.\nΑφήνουμε για πέντε λεπτά σκεπασμένη την κατσαρόλα και σερβίρουμε ζεστό.\nΘερμή αέρια μάζα και σκόνη στην ατμόσφαιρα σήμερα… Τι αναμένεται το Σαββατοκύριακο


MOSAIKO - ACS Athens Summer Youth Camp\n"Μάθετε αγγλικά ενώ διασκεδάζετε σε ένα διεθνές περιβάλλον"\nΤο πρόγραμμα Καλοκαιρινή Κατασκήνωση Νέων του ACS Athens, μια καθιερωμένη παράδοση στο ACS Athens, είναι έτοιμο να παράσχει και πάλι τα προγράμματα μάθησης και αναψυχής σε μια σειρά από μαθητές διαφόρων ηλικιών.\nΤο ACS Athens είναι ένα εκπαιδευτικό ίδρυμα που αγκαλιάζει την αμερικανική εκπαιδευτική φιλοσοφία, αρχές και αξίες. Είμαστε υπερήφανοι για το γεγονός ότι παρέχουμε ένα συνδυασμό εκπαιδευτικών και αθλητικών δραστηριοτήτων για τους νέους φοιτητές κατά τη διάρκεια της ημέρας και το πρόγραμμα του κάθε παιδιού είναι σχεδιασμένο σύμφωνα με τις ανάγκες του / της και τις επιθυμίες.\nΈχουμε προγράμματα που απευθύνονται σε συγκεκριμένες ηλικιακές ομάδες. Το δικό μας "Early Childhood" Program (4 και 5 ετών) , "Kids" Program (6-8 ετών) , "Juniors" Program (9-11 ετών) και το πρόγραμμα " Έφηβοι" (12-14 ετών). Για τα πρώτα δύο προγράμματα το πρόγραμμα των δραστηριοτήτων είναι προκαθορισμένο, ενώ για τα άλλα δύο, τα παιδιά θα επιλέξουν ανάμεσα σε μια ποικιλία δραστηριοτήτων που ταιριάζουν με τα ενδιαφέροντά τους. Το προσωπικό αποτελείται από έμπειρους εκπαιδευτές, ο καθένας σε συγκεκριμένους τομείς της ειδικότητάς τους. Όλοι τους υπόσχονται να προσφέρουν μια αξέχαστη καλοκαιρινή εμπειρία.\nΜπορείτε να επισκεφθείτε τον παρακάτω σύνδεσμο για λεπτομερείς πληροφορίες σχετικά με τα προγράμματα και τις δραστηριότητες: http://www.acs.gr/summer-yc-home-2014


Bιωματικές δράσεις στα Δημοτικά Σχολεία Καρπενησίου για ασφάλεια στο διαδίκτυο – εκφοβισμό. - STEREA NEWS\nΔιαδραστικές Παρεμβάσεις Πρόληψης και Ευαισθητοποίησης για θέματα ασφάλειας στο διαδίκτυο – εκφοβισμό. Ο Συντονιστής Εκπαιδευτικού Έργου και Οργανωτικός Συντονιστής του Περιφερειακού Κέντρου Εκπαιδευτικού Σχεδιασμού (ΠΕΚΕΣ) Στερεάς Ελλάδας Δρ. Χρίστος Μαρκαντώνης, το Χαμόγελο του Παιδιού με την Ψυχολόγο κ. Έλλη\nΔιαδραστικές Παρεμβάσεις Πρόληψης και Ευαισθητοποίησης για θέματα ασφάλειας στο διαδίκτυο – εκφοβισμό.\nΟ Συντονιστής Εκπαιδευτικού Έργου και Οργανωτικός Συντονιστής του Περιφερειακού Κέντρου Εκπαιδευτικού Σχεδιασμού (ΠΕΚΕΣ) Στερεάς Ελλάδας Δρ. Χρίστος Μαρκαντώνης, το Χαμόγελο του Παιδιού με την Ψυχολόγο κ. Έλλη Στάμου και ο Δήμος Καρπενησίου με την Αντιδήμαρχο Παιδείας κ. Σοφία Ζαλοκώστα, συνδιοργάνωσαν βιωματικές δράσεις για τους μαθητές των Δημοτικών Σχολείων Καρπενησίου, με θέμα:\n1. Ασφάλεια στο διαδίκτυο και διαδικτυακός εκφοβισμός\n2. Ενδοσχολική βία και εκφοβισμός\nΠαράλληλα, συνδιοργανώθηκε ενημερωτική-επιμορφωτική Ημερίδα για γονείς και κηδεμόνες μαθητών πρωτοβάθμιας και δευτεροβάθμιας εκπαίδευσης για «Θέματα ασφάλειας στο διαδίκτυο – εκφοβισμός»


Icepeak Παιδικό Ισοθερμικό 52553630I-990\nΑρχική » Παιδικά » Ρούχα » Ισοθερμικά - Φλίς » Icepeak Παιδικό Ισοθερμικό 52553630I-990\nΟι παραγγελίες αποστέλλονται άμεσα από το κατάστημά μας, ενδεχομένως να υπάρξουν εύλογες καθυστερήσεις απο τις εταιρίες courier λόγω μεγάλου όγκου αποστολών.\nΜεγεθολόγιο Δείτε όλα τα προϊόντα της ICEPEAK\nICEPEAK IVESDALE JR UNDERWEAR 52553630I-990\nΣετ εσωρούχων Icepeak για παιδιά. Το γρήγορο στέγνωμα του υλικού Cooltech εξασφαλίζει την καλύτερη δυνατή μεταφορά υγρασίας και σας κρατά ξηρό. Κανένα σφιχτό νεύρο. Διπλές έγχρωμες ραφές. Χωρίς σφίγγοντας μανσέτα. Το διαμορφωμένο πίσω ποδιό είναι προστατευτικό.\nΣετ εσωρούχων Icepeak για παιδιά. Το υλικό Cooltech εξασφαλίζει την καλύτερη δυνατή μεταφορά υγρασίας και σας κρατά ξηρό. Κανένα σφιχτό νεύρο. Διπλές έγχρωμες ραφές. Χωρίς σφίγγοντας μανσέτα. Το διαμορφωμένο πίσω ποδιό είναι προστατευτικό.\nΜην το στεγνώσετε. Κανονικό πλύσιμο. Η αρχική θερμοκρασία του νερού δεν πρέπει να υπερβαίνει τις 30 °. "Μην στεγνώνετε καθαρά, το ρούχο δεν μπορεί να καθαριστεί εμπορικά." Μην λευκάνετε. Μη σιδερώνετε.\nΤο υλικό Cooltech εξασφαλίζει την καλύτερη δυνατή μεταφορά υγρασίας και σας κρατά ξηρό.


Άρθρα | Blog | Onpc.gr\nΚωδικοί πρόσβασης και τι πρέπει να προσέχουμε. Οι κωδικοί είναι τα εικονικά "κλειδιά" για τον ψηφιακό κόσμο, προσφέροντας πρόσβαση στις ηλεκτρονικές τραπεζικές συναλλαγές, στο ηλεκτρονικό ταχυδρομείο, στις υπηρεσίες κοινωνικής δικτύωσης, στο Netflix, στα δεδομένα που φιλοξενούνται στο "νέφος" (cloud) κλπ.…\nΤι είναι ιός υπολογιστή, τα είδη και οι διαφορές τους. Οι περισσότεροι όταν λένε κόλλησα malware εννοούν ιό. Όμως η αλήθεια είναι πως ο ιός υπολογιστή είναι ένα σύνολο από malware και όχι μόνο... Τι είναι το malware Η λέξη…\nΈχασα σημαντικά δεδομένα. Τώρα τι κάνω; Πόσο κοστίζει η ανάκτηση δεδομένων; Ανάκτηση δεδομένων. Μεγάλος πονοκέφαλος για όλους όσους χάσανε τα πολύτιμα δεδομένα τους από μια ξαφνική βλάβη του σκληρού δίσκου ή της μνήμης. Το καλύτερο που έχετε να κάνετε είναι…\nΠαρεξηγημένη κατάσταση η επισκευή στον υπολογιστή μου ή όχι; Έχω έναν υπολογιστή εδώ και 4-5 χρόνια για να κάνω την δουλειά μου αλλά χάλασε, πότε ανοίγει και πότε όχι, τι να κάνω; Να τον πάω σε τεχνικό ή να φωνάξω…\nΤι είναι τα 32bit και τα 64bit; Τι ακριβώς σημαίνουν; Ένα ερώτημα που βασανίζει τους computerάδες εδώ και χρόνια και που είναι δύσκολο να απαντηθεί, είναι αν χρειάζεσαι 32bit ή 64bit. Και οι δύο τεχνολογίες έχουν σημεία στα οποία υπερτερούν,…


Νεαρός Βολιώτης είναι και επίσημα γυναίκα - Thessalikipress.gr | Η εβδομαδιαία εφημερίδα της Θεσσαλίας τώρα ONLINE\nΝεαρός Βολιώτης είναι και επίσημα γυναίκα\n26/05/2021, 10:46 26/05/2021\nΑλλαγή φύλου για νεαρό Βολιώτη που κατέθεσε αίτηση, η οποία έγινε δεκτή από το Ειρηνοδικείο Βόλου και πλέον είναι και επίσημα γυναίκα. Το ίδιο δικαστήριο έχει εκδώσει τα τελευταία χρόνια δύο ανάλογες αποφάσεις, ενώ από τις υποθέσεις που έχουν απασχολήσει τους ειρηνοδίκες Πανελλαδικά, οι μισές αφορούν την αλλαγή φύλου από άνδρες σε γυναίκες και οι υπόλοιπες από γυναίκες σε άνδρες. Ο αιτών είχε καταθέσει αίτηση αλλαγής φύλου στις αρχές Φεβρουαρίου 2021, η συνεδρίαση έγινε μυστικά στο ιδιαίτερο γραφείο Ειρηνοδικών στις 14 Απριλίου και η απόφαση εκδόθηκε εντός του Μαΐου.\nPrevious ArticleΙδρύονται Ανώτερες Σχολές κληρικών! Μόνο με πτυχίο μισθός από το δημόσιοNext ArticleΕννέα εξεταστικά κέντρα για τις πανελλήνιες εξετάσεις στο Νομό Καρδίτσας


You are at:Home»ΕΠΙΛΟΓΕΣ»Κύπελλο Βοιωτίας: Τα αποτελέσματα\nBy stereasports.gr on\t 1 Νοεμβρίου 2018 ΕΠΙΛΟΓΕΣ, ΚΥΠΕΛΛΟ ΒΟΙΩΤΙΑΣ, ΠΟΔΟΣΦΑΙΡΟ ΒΟΙΩΤΙΑ\nΔιεξήχθησαν τα 10 από τα 12 ματς του προγράμματος.\nΣτον επόμενο (Δ’) γύρο προκρίθηκαν “άνετα” οι ομάδες που αγωνίζονται στο πρωτάθλημα της Γ’ Εθνικής κατηγορίας, Α.Π.Ο. “Αμβρυσσέας” Διστόμου και Α.Ο. Υπάτου, με “5αρες” στα εκτός έδρας ματς που έδωσαν.\nΟλα τα παιχνίδια κρίθηκαν στην κανονική τους διάρκεια, πλην ενός. Το μόνο παιχνίδι που κρίθηκε στην παράταση ήταν αυτό που έγινε στο δημοτικό γήπεδο του Κόκκινου όπου η ομάδα του Π.Α.Σ. “Κιθαιρών” Καπαρελίου κατάφερε να πάρει την πρόκριση στην εκπνοή του εξτρά 30λεπτου μιας και η κανονική διάρκεια του αγώνα έληξε με τις δυο ομάδες ισόπαλες με σκορ 1-1.\nΕτσι, στον Δ’ γύρο προκρίθηκαν οι ομάδες:\nΑ.Π.Ο. “Αμβρυσσέας” Διστόμου, Α.Ο. Υπάτου (Γ’ Εθνική), Π.Α.Σ. “Κιθαιρών” Καπαρελίου, Γ.Σ. “Ολυμπιάς” Οινοφύτων, Α.Σ. Αράχωβας “Ο Παρνασσός”, Α.Ο. “Κυπάρισσος” Αντίκυρας, Γ.Α.Σ. “Αρματηλάτης”, Α.Ε. Δηλεσίου, Α.Ο. Πλαταιών (Α’ κατηγορία Ε.Π.Σ.Β.), Α.Σ. “Παμβαγιακός” (Β’ κατηγορία Ε.Π.Σ.Β.).\nΠ.Α.Ο. ΚΟΚΚΙΝΟΥ-ΚΙΘΑΙΡΩΝΑΣ ΚΑΠΑΡΕΛΛΙΟΥ 1-2 (ΠΑΡΑΤΑΣΗ, Κ.Α. 1-1)\nΔΑΦΝΗ ΕΡΥΘΡΩΝ-ΑΜΒΡΥΣΣΕΑΣ ΔΙΣΤΟΜΟΥ 0-5\nΕΛΕΩΝΑΣ-ΠΑΡΝΑΣΣΟΣ ΑΡΑΧΩΒΑΣ 0-2\nΠΑΜΒΑΓΙΑΚΟΣ-ΑΠΟΛΛΩΝ ΑΚΡΑΙΦΝΙΟΥ 3-0\nΑ.Ο. ΘΗΒΑ-Α.Ο. ΥΠΑΤΟΥ 0-5\nΠΛΑΤΑΙΕΣ-ΗΡΑΚΛΗΣ ΑΣΩΠΙΑΣ 4-2\nΠΑΝΑΛΙΑΡΤΟΣ-ΟΛΥΜΠΙΑΔΑ ΟΙΝΟΦΥΤΩΝ 0-2\nΑΡΜΑΤΗΛΑΤΗΣ-ΕΛΙΚΩΝΑΣ ΔΟΜΒΡΑΙΝΑΣ 2-1\nΥΨΗΛΑΝΤΗΣ-ΚΥΠΑΡΙΣΣΟΣ ΑΝΤΙΚΥΡΑΣ 1-3\nΑ.Ε. ΔΗΛΕΣΙΟΥ-ΚΕΡΑΥΝΟΣ ΑΓ. ΘΩΜΑ 5-1\nΕΝΩΣΗ ΑΣΠΡΑ ΣΠΙΤΙΑ/ΑΝΤΙΚΥΡΑ-Α.Ε. ΟΡΧΟΜΕΝΟΥ (7/11)\nPrevious ArticleΗ εκδήλωση του Δημήτρη Καραμάνη\nNext Article Λεβαδειακός: Τα εισιτήρια με Λάρισα


Αυτά είναι τα νέα iPhone της Apple. Αναλυτικά οι τιμές τους | HuffPost Greece\n12/09/2018 20:07 EEST | Updated 12/09/2018 22:35 EEST\nΟλοκληρώθηκε η παρουσίαση των νέων μοντέλων iPhone της Αpple, ενώ όσοι βρέθηκαν στο αμφιθέατρο Steve Jobs το βράδυ της Τετάρτης δεν έχασαν την ευκαιρία να δείξουν τον ενθουσιασμό τους για τις νέες συσκευές που πρόκειται να κυκλοφορήσει ο τεχνολογικός κολοσσός.\nH επόμενη γενιά των iPhones\nΛίγο μετά την έναρξη της εκδήλωσης η Apple προχώρησε στην παρουσίαση των νέων iPhone, τα οποία φέρουν την ονομασία iPhone XS και ΧS Max. Το τελευταίο μοντέλο είναι ιδιαίτερα μεγάλο, όπως αποκαλύπτει και το όνομά του, ενώ οι νέες συσκευές πρόκειται να κυκλοφορήσουν σε γκρι, ασημί και χρυσό.\nΤο iPhone XS Max θεωρείται γενικά ένα από τα μεγαλύτερα smartphones που υπάρχουν στην αγορά. Τα νέα iPhone έχουν καλύτερη οθόνη ενώ σημαντικά αυξάνεται και η ταχύτητα στο Face ID. Φυσικά θα εμφανίζουν και μεγαλύτερη αντοχή στο νερό.\nΤα iPhone XS και iPhone XS Max είναι ακριβότερα από το «Χr» γιατί διαθέτουν οθόνες Super Retina τεχνολογίας OLED που παρέχουν υποστήριξη HDR.\nH τιμή για το iPhone Xs με 64GB αποθηκευτικού χώρου ανέρχεται στα 899 δολάρια ενώ το αντίστοιχης χωρητικότητας iPhone Xs Max στα 999 δολάρια.\nΤο νέο iPhone Xr που επίσης παρουσιάστηκε το βράδυ της Τετάρτης θα διατεθεί σε χωρητικότητες των 64GB, 128GB και 256GB και σε χρώματα μαύρο, άσπρο, κόκκινο, κίτρινο, μπλε και κοραλί. Η τιμή του θα ξεκινά από 749 δολάρια.\nΗ συσκευή επίσης υποστηρίζει τη γνωστή και ασφαλή λειτουργία αναγνώρισης προσώπου της Apple, Face ID. Στη χώρα μας το smartphone θα κυκλοφορήσει μια εβδομάδα μετά την εμφάνισή τους στις ΗΠΑ δηλαδή μετά τα τέλη του Σεπτέμβρη. Οι τιμές που ανακοινώθηκαν για την αμερικανική αγορά για το συγκεκριμένο μοντέλο ξεκινάνε από τα 749 δολάρια για την έκδοση των 64GB ενώ θα υπάρξουν και εκδόσεις των 128 και 256GB.\nΟι δυνατότητες του Apple Watch\nΣτη συνέχεια της βραδιάς η Apple ανακοίνωσε τη νέα σειρά Apple Watch Series 4, που αλλάζει τα ρολόγια της διάσημης εταιρείας.\nΗ οθόνη της συσκευής γίνεται μεγαλύτερη, ενώ είναι από άκρη σε άκρη. Το ηχείο της θα είναι πλέον πιο δυνατό, χάρη στον ανασχεδιασμό του. Το πίσω μέρος των Apple Watch Series 4 είναι πλέον μαύρο κεραμικό και η οθόνη προστατεύεται από Sapphire crystal.\nMεταξύ άλλων το νέο ρολόι θα μπορεί να «καταλαβαίνει» πότε πέφτετε και να ειδοποιεί όταν είστε ακίνητοι για πάνω από ένα λεπτό από την πτώση. Θα έχει παράλληλα τη δυνατότητα να καταγράφει τους καρδιακούς παλμούς και να ενημερώνει για το αν είναι ανεβασμένοι ή πεσμένοι.\nOι πρώτες εικόνες του νέου iphone\nPLUS: τεχνολογία Apple παρουσίαση iPhone


Άλλοι χτίζουν φράχτες, άλλοι κατάσχουν αγαθά, εμείς φτιάχνουμε hot spot και δέρνουμε όποιον Έλληνα διαφωνεί! Που θα πάνε οι λαθρομετανάστες; - ΧΡΥΣΗ ΑΥΓΗ - blog\nΆλλοι χτίζουν φράχτες, άλλοι κατάσχουν αγαθά, εμείς φτιάχνουμε hot spot και δέρνουμε όποιον Έλληνα διαφωνεί! Που θα πάνε οι λαθρομετανάστες;\nΕνώ στην Ελλάδα, ο Τσίπρας, φτιάχνει hot spots και δέρνει τους πολίτες που διαμαρτύρονται, σε όλη την Ευρώπη λαμβάνονται μέτρα αποτροπής ή μέτρα αποθάρρυνσης όπως λέγονται. Χτίζονται τείχη ή ότι άλλο φαντάζεται κάθε χώρα πως μπορεί να προστατέψει τους πολίτες της από τους λαθρομετανάστες.\nΕδώ και μήνες η Δανία ακολουθεί πολιτική αποθάρρυνσης για τους πρόσφυγες. Αφού σκλήρυνε τους ελέγχους στα σύνορά της, το βασίλειο της Δανίας κατέληξε τώρα να παίρνει τα κοσμήματα και άλλα πολύτιμα αντικείμενα από τους πρόσφυγες και τους μετανάστες ώστε να χρηματοδοτήσει την φιλοξενία τους.\nΣε αυτή την κατεύθυνση, ψήφισε νόμο που επιτρέπει στην αστυνομία να κατάσχει αντικείμενα αξίας των μεταναστών που εισέρχονται στη χώρα. Ο νόμος, τέθηκε σήμερα σε ισχύ, και δεν κατάσχονται οι βέρες. Ο νόμος, προβλέπει και άλλα περιοριστικά μέτρα, όπως ένα περιθώριο αναμονής τριών ετών πριν από οποιοδήποτε αίτημα οικογενειακής επανένωσης και είχε υιοθετηθεί στις 26 Ιανουαρίου με ευρεία κοινοβουλευτική πλειοψηφία.\n"Οποιοδήποτε αντικείμενο έχει συναισθηματική αξία αποκλείεται από το πεδίο εφαρμογής αυτού του νόμου εφόσον συνδέεται με μια ιδιαίτερη προσωπική ιστορία που το καθιστά αναντικατάστατο" γράφει το υπουργείο Μετανάστευσης στις οδηγίες του προς τις δυνάμεις της τάξης.\nΠριν από οποιαδήποτε έρευνα, οι αστυνομικοί οφείλουν να ζητούν από τους αφιχθέντες να επιδεικνύουν όλα τα χρήματα σε μετρητά και τα αντικείμενα αξίας που μεταφέρουν. Στη συνέχεια μπορούν εκείνοι να ψάχνουν τις τσάντες ή τις βαλίτσες.\n«Οφείλουμε να ψηλαφούμε τους ανθρώπους όπως όταν προβαίνουμε σε μια σύλληψη» και «να βεβαιωνόμαστε ότι δεν φέρουν όπλο» λένε οι αστυνομικοί...\nΕμείς πάλι εδώ ρε Δανοί, παίζει να τους πληρώνουμε για να μας έρχονται και να μας προτιμούν σαν χώρα!... Τι να σας πω...\nΆλλοι χτίζουν φράχτες, άλλοι κατάσχουν αγαθά, εμεί...\nΤούρκοι ράβουν τις στολές των Ελλήνων φαντάρων;\nΗ κοινωνία στα κάγκελα! Διαμαρτυρία αστυνομικών μ...\nΣτις πιο «μίζερες» οικονομίες παγκοσμίως η Ελλάδα ...\nΜην τυχόν και αρρωστήσετε και χρειαστείτε εντατική...


Ιταλία: Σε εξέλιξη τεράστια αστυνομική επιχείρηση κατά της φαμίλιας Καμόρα - 28 συλλήψεις | Pronews\nΕπιχείρηση «μαμούθ» των ιταλικών Αρχών κατά της φαμίλιας Καμόρα (ιταλική μαφία στη Νάπολη) βρίσκεται σε εξέλιξη από τα ξημερώματα.\nΗ επιχείρηση στην οποία συμμετέχουν τουλάχιστον 200 άνδρες των ιταλικών Αρχών, διεξάγεται στη Ρώμη, στη Νάπολη, στη Βερόνα, στο Φροζινόνε και στην Άκουιλα και έχει στόχο την φαμίλια Σενέζε, η οποία θεωρείται μια από τις πιο ισχυρές της Καμόρα. Μέχρι στιγμής εμπλέκονται 28 άτομα τα οποία κατηγορούνται για εκβιασμούς, τοκογλυφίες και ξέπλυμα βρώμικου χρήματος, ενώ έχουν κατασχεθεί προληπτικά περιουσιακά στοιχεία αξίας 15 εκατομμυρίων ευρώ.\nAρχηγός της συγκεκριμένης φαμίλιας, είναι ο ήδη καταδικασμένος Μικέλε Σενέζε με το παρατσούκλι «Μικέλε ο τρελός», ο οποίος εκτίει ποινή κάθειρξης αφού σύμφωνα με την Ιταλική Δικαιοσύνη ευθύνεται για τον θάνατο ενός άλλου αφεντικού της μαφίας του Τζιουζέπε Καρλίνο.\nΗ φαμίλια Σενέζε, είναι ιστορικά συνδεδεμένη με τη φαμίλια «Μότσια» και εγκαταστάθηκε στη Ρώμη από τις αρχές του 1980. Μάλιστα, τα μέλη της κατάφεραν να επιβληθούν στις τοπικές εγκληματικές ομάδες της πρωτεύουσας ενώ κυριάρχησαν στη διακίνηση ναρκωτικών ουσιών.\nO Μικέλε Σενέζε ήταν για ένα διάστημα ο απόλυτος άρχοντας της Ρώμης, μέχρι που έπεσε στα χέρια των Αρχών έπειτα από επιχείρηση κατά της Μάφια Καπιτάλε (μαφία της Ρώμης).


ΑΓΩΝΑΣ ΑΓΩΝΙΖΟΜΕΝΩΝ ΟΡΘΟΔΟΞΩΝ ΧΡΙΣΤΙΑΝΩΝ: Ψεύδεται η διοικούσα Εκκλησία ή η κυβέρνηση δεν αντέχει να σηκώσει το πολιτικό κόστος απέναντι στην παρέα του Φίλη;\nΨεύδεται η διοικούσα Εκκλησία ή η κυβέρνηση δεν αντέχει να σηκώσει το πολιτικό κόστος απέναντι στην παρέα του Φίλη;\nΔιοικούσα Εκκλησία και κυβέρνηση μέτρησαν τις δυνάμεις τους την περασμένη εβδομάδα με αφορμή εκ νέου το μάθημα των Θρησκευτικών και μας παρουσίασαν μία εικόνα που η καθεμία υπερηφανεύευεται για την…νίκη!\nΚαι οι δύο έχουν να δώσουν λόγο! Μόνο που το ποίμνιο, ο πιστός λαός, δεν είναι η πελατειακή κομματική βάση των αριστερομπερδεμένων της κυβέρνησης που κουβαλούν απωθημένα κατά της Εκκλησίας και πρέπει να τους χρυσωθεί το χάπι.\nΤο μόνο σίγουρο είναι πως κάποιος από τους δύο λέει ψέμματα ή τουλάχιστον διαστρεβλώνει την αλήθεια.\nΜέσα σε λίγες μέρες από τους πανηγυρισμούς του συμμετέχοντα στην Επιτροπή διαλόγου Εκκλησίας-κυβέρνησης για τα Θρησκευτικά Μητροπολίτη Ύδρας περί “συναπόφασης” έχουν έρθει δύο βαρύγδουπες διαψεύσεις!\nΤην πρώτη την είδαμε στην ανακοίνωση του ΙΕΠ την περασμένη εβδομάδα. Η δεύτερη ήρθε από συνέντευξη του προέδρου του Ινστιτούτου Εκπαιδευτικής Πολιτικής, Γεράσιμου Κουζέλη, σε αποκλειστική του συνέντευξη στο ΑΠΕ-ΜΠΕ.\nΤην στιγμή, λοιπόν, που οι Ιεράρχες επιχειρούν να περάσουν μια εικόνα πως η κυβέρνηση λογάριασε ως ίσος προς ίσον την Εκκλησία και οι δυο τους “συναποφάσισαν” ο κ. Κουζέλης μας λέει διαφορετικά πράγματα:\n“Η Εκκλησία κατάφερε να βάλει την Πολιτεία να συζητήσει μαζί της ένα θέμα που δεν είναι της αρμοδιότητάς της. Έγιναν έξι συνεδριάσεις της κοινής επιτροπής, πολλών ωρών η κάθε μία. Άλλαξε κάτι; Όχι αυτό που ήταν ήδη εκεί. Τα προγράμματα σπουδών έμειναν αυτά που ήταν, και μιλάμε για μια εντελώς διαφορετική εποχή σε σχέση με το πρόσφατο παρελθόν. Βέβαια, το αποτέλεσμα δίνει τη δυνατότητα στην Εκκλησία να πει ότι έδωσε μια μάχη και άλλαξε τα προγράμματα. Δίνει τη δυνατότητα σε άλλους να πουν ότι η Πολιτεία υποχώρησε απέναντι σε μια πίεση που δέχθηκε. Οποιοσδήποτε, όμως, συγκρίνει τα δυο προγράμματα θα καταλάβει ότι δεν άλλαξε κάτι. Κι αυτό μαρτυρά και η στάση των υπερσυντηρητικών θεολόγων που θεωρούν τη συμφωνία αδιανόητη.\n(…)Έγιναν κάποιες μικρές παραχωρήσεις σε παρατηρήσεις της Εκκλησίας. Αντιλαμβάνομαι τη διάσταση που δόθηκε, αλλά δεν είναι εκεί το θέμα. Το δια ταύτα, κι αυτό έχει σημασία, είναι ότι καταλήξαμε σε μια συμφωνία, η οποία διατηρεί και τον πυρήνα και τη φιλοσοφία του προγράμματος σπουδών. Θα έλεγα, μάλιστα, ότι τα προγράμματα σπουδών που έγιναν νόμος του κράτους επί υπουργίας Νίκου Φίλη, βελτιώθηκαν στα προγράμματα σπουδών που έγιναν νόμος του κράτους επί υπουργίας Κώστα Γαβρόγλου με τις πολύ πολύ μικρές αλλαγές που υπήρξαν” είπε ο πρόεδρος του ΙΕΠ.\nΕνώ όταν ερωτήθηκε αν στα βιβλία θα έχει λόγο η Εκκλησία απάντησε κατηγορηματικά:\n“Όχι, πρέπει να δει μόνο, εάν στέκει η δογματική απόδοση των αποσπασμάτων, που έχουν να κάνουν με την ορθόδοξη πίστη”.\nΑυτές οι απόψεις ουσιατικά επιβεβαιώνουν τον Νίκο Φίλη, ο οποίος πανηγύριζε υποστηρίζοντας πως εκείνος μπορεί να έφυγε από το υπουργείο αλλά οι θέσεις του έμειναν.\nΚαι παράλληλα προκαλούν προβληματισμό για το κατά πόσο ειλικρινής είναι η θέση του Μητροπολίτη Δημητριάδος Ιγνατίου σε συνέντευξή του στην “Βραδυνή τη Κυριακής” όπου υποστήριξε ότι “Η ανταπόκριση στις νέες αυτές προκλήσεις λύνεται μόνον με συνεννόηση και διάλογο, με σκοπό, όχι την επιβολή του ενός επί του άλλου, αλλά το μέλλον της νέας γενιάς. Και βρίσκομαι στην ευχάριστη θέση να σας πω πως, ενώ το μάθημα των Θρησκευτικών φάνηκε στην αρχή να διχάζει, διαπιστώνω πως, πλέον, αποτελεί αφορμή επικοινωνίας και διαλόγου σε πρωτόγνωρα για την κοινωνία μας επίπεδα μεταξύ Πολιτείας και Εκκλησίας. Καρπό του διαλόγου αυτού θα αποτελέσει το γεγονός πως το νέο μάθημα των Θρησκευτικών θα αφορά όλους τους μαθητές, ενώ συγχρόνως δεν θα χάσει τον Ορθόδοξο χαρακτήρα του.


Κινητα – TechStories\nΚατηγορία: Κινητα\tΠως φτάσαμε στο σημείο να παίρνουν φωτιά τα κινητά μας;\tΓια να φτάσουμε στην απάντηση αυτού του ερωτήματος, ας δούμε πρώτα πως διαχειρίζονται την ενέργεια και τις εφαρμογές τα κινητά μας.\n‘Ένα iOS κινητό “σκοτώνει” τις εφαρμογές που δεν χρησιμοποιούμε. Όταν βάζουμε μια εφαρμογή στο backround και ανοίγουμε κάποια άλλη ή κλείνουμε την οθόνη, το iPhone θα τερματίσει την εφαρμογή μετά από 3 λεπτά. Καμία εφαρμογή δεν επιτρέπεται να τρέχει για περισσότερο από 3 λεπτά, αν δεν τη χρησιμοποιούμε. Εφόσον δεν τρέχουν εφαρμογές στο background, το iPhone δεν χρειάζεται πολλή μνήμη RAM, αλλά ούτε και εξαιρετικά γρήγορο επεξεργαστή αφού όλη η δύναμή του είναι focused στην εφαρμογή που χρησιμοποιούμε. Λιγότερη μνήμη και επεξεργαστική ισχύς, σημαίνει ανάγκη για μικρότερη μπαταρία που μπορεί να φορτίζει γρήγορα, επειδή είναι μικρή. Συνέχεια ανάγνωσης «Πως φτάσαμε στο σημείο να παίρνουν φωτιά τα κινητά μας;» →\nBy Christosin Κινητα16 Σεπτεμβρίου, 201621 WordsΣχολιάστε\tΧρειαζόμαστε την υποδοχή ακουστικών;\tΗ μουσική που ακούμε, είναι αποθηκευμένη σε ψηφιακή μορφή. Αν ανοίξουμε ένα mp3, ένα τραγούδι στο Spotify, ένα διάλογο σε μια ταινία στο Netflix ή εφέ από game, θα βρούμε μέσα του αριθμούς 0 και 1.\nΑντιθέτως, αν βάλουμε ένα δίσκο στο πικάπ, ακουμπίσουμε πάνω του τη βελόνα και πλησιάσουμε πολύ κοντά το αυτί μας, τότε θα ακούσουμε μουσική. Χωρίς ηχεία και ενισχυτές. Αναλογική μουσική. Όπως και θα δούμε εικόνα αν κοιτάξουμε ένα φιλμ μέσα από το μεγεθυντικό φακό.\nΣτο κινητό και τον υπολογιστή, ο ήχος αποθηκεύεται σε ψηφιακή μορφή. Δεν μπορούμε να τον ακούσουμε αν πρώτα δεν τον μετατρέψουμε σε αναλογική μορφή. Συνέχεια ανάγνωσης «Χρειαζόμαστε την υποδοχή ακουστικών;» →\nBy Christosin Γενικα,Κινητα,Υπολογιστες9 Ιανουαρίου, 201610 Ιανουαρίου, 201621 WordsΣχολιάστε\tΣκέψεις για τους adblockers\tΘέλουμε ή όχι τη διαφήμιση στο internet;\nΤα πράγματα άρχισαν ως εξής: οι publishers μας έδωσαν δωρεάν πρόσβαση στις σελίδες τους στο internet, με αντάλλαγμα να μας προβάλλουν διαφημίσεις για να καλύπτουν τα έξοδά τους. Αυτό δεν μας πείραξε ιδιαίτερα, καθώς οι διαφημίσεις ήταν λίγες και η σύνδεση από τον υπολογιστή του σπιτιού δεν έχει ογκοχρέωση, δηλαδή δεν πληρώνουμε περισσότερα όταν επισκεπτόμαστε “βαριές” σελίδες.\nΑργότερα, οι διαφημίσεις έγιναν πολλές και ενοχλητικές και έτσι εμφανίστηκαν οι πρώτοι adblockers, που «τρέχουν» μαζί με τον browser και αποκρύπτουν τις διαφημίσεις από τις σελίδες που επισκεπτόμαστε. Συνέχεια ανάγνωσης «Σκέψεις για τους adblockers» →\nBy Christosin Κινητα20 Σεπτεμβρίου, 201533 WordsΣχολιάστε\tΤο Dot είναι ένα Braille smartwatch για άτομα με προβλήματα στην όραση\tΟι άνθρωποι που χάνουν την όρασή τους, αποκλείονται από την καθημερινή χρήση πολλών ψηφιακών ευκολιών και συσκευών. Τη λύση για τους ανθρώπους αυτούς που έχουν προβλήματα όρασης και θέλουν να απολαύσουν τα οφέλη της ψηφιακής τεχνολογίας, δίνει το Dot.\nΠρόκειται για ένα smartwatch που αντί για οθόνη, χρησιμοποιεί το σύστημα Braille. Το Dot αποτελείται από ένα σύστημα τεσσάρων σετ από έξι ψηφία που ανασηκώνονται και κρύβονται, με σκοπό να δημιουργήσουν τέσσερις χαρακτήρες του συστήματος γραφής Braille. Με τον τρόπο αυτό, άτομα περιορισμένης ή και καθόλου όρασης, θα μπορούν να διαβάζουν πληροφορίες και ειδοποιήσεις που εμφανίζονται στην οθόνη.\nΤο Dot μπορεί να λειτουργήσει για 10 ώρες πριν χρειαστεί φόρτιση και επικοινωνεί με το smartphone μέσω Bluetooth. Μπορεί να ειδοποιεί το χρήστη για διάφορα γεγονότα με δόνηση. Μια πολύ χρήσιμη εφαρμογή του είναι το e-book reading που το μετατρέπει σε ένα φορητό ηλεκτρονικό βιβλίο Braille. Την ιδέα για την κατασκευή του είχε ένα startup στην Νότια Κορέα. Συνέχεια ανάγνωσης «Το Dot είναι ένα Braille smartwatch για άτομα με προβλήματα στην όραση» →\nBy Christosin Κινητα3 Αύγουστος, 201512 WordsΣχολιάστε\tΌταν τα Wi-Fi hotspots σε αφήνουν χωρίς internet\tΤα smartphones “γεννήθηκαν” την εποχή που το mobile internet έκανε τα πρώτα του βήματα. Το 3G ήταν δυσεύρετο, απελπιστικά αργό και δυσβάστακτο για τη μπαταρία. Τα προγράμματα κινητής τηλεφωνίας έδιναν ελάχιστα δωρεάν megabytes. Η ταχύτητα ενός μέσου Wi-Fi, έμοιαζε σαν όαση για όποιον ήθελε να ανοίξει μια βαριά σελίδα ή να ανεβάσει μια φωτογραφία σε κάποιο social network.\nΟι καιροί άλλαξαν. Το 3G βρίσκεται παντού και σε πολλά σημεία έγινε 4G. Τα 300Mbps του 4G+ φαίνονται αστρονομικό νούμερο σε σύγκριση με τα 8-24Mbps του ADSL που δίνει internet στο Wi-Fi των περισσότερων καταστημάτων και γραφείων σήμερα. Τα παρωχημένα Wi-Fi access points των cafe, γεμίζουν “διψασμένους” για internet χρήστες, που οδηγούν το hardware στα όρια. Συνέχεια ανάγνωσης «Όταν τα Wi-Fi hotspots σε αφήνουν χωρίς internet» →\nBy Christosin Κινητα22 Μαρτίου, 201543 Words1 σχόλιο\tΠλοήγηση άρθρων


Ανταπόκριση: ICED EARTH - Monument, Null'O'Zero @ Gagarin 205, Αθήνα (26/11/2016) - Rock Overdose / Rock - Metal Music\nΤο συγκρότημα-ζωντανός θρύλος επέστρεψε! Στη χώρα όπου ακόμα λατρεύεται σαν θεός. Στη χώρα όπου κάνει ακόμα sold-out παρά το πολύ ακριβό εισιτήριο. Στη χώρα όπου εμφανίζεται για τρίτη χρονιά από το 2012 και την περιοδεία για το "Dystopia", το δίσκο «ολική επαναφορά», καθώς και για το "The Plagues of Babylon" (2014) που παρουσιάζει το σχήμα δημιουργικό όσο ποτέ. Από το 2011 και μετά παρατηρούμε την αναγέννηση του συγκροτήματος, με τον Stu Block πλέον στη θέση πίσω από το μικρόφωνο.\nΕννοείται, βέβαια, πως αναλλοίωτη παραμένει και η σχέση του σχήματος με το ελληνικό κοινό που ήταν και το πρώτο που τους αναγνώρισε σε παγκόσμιο επίπεδο.\nΘυμάμαι ακόμα, ήμουν παιδάκι και οι ICED EARTH ισοπεδώνουν το Ρόδον σε αυτό που απολαμβάνεις πλέον ως "Alive In Athens".\nΠέρασαν χρόνια και εγώ στο κλειστό του Σπόρτινγκ, το βροχερό Φλεβάρη του 2002, κοιτάζω το ΘΕΟ Mat Barlow να με τσακίζει στο “The Hunter”.\nΕίναι λοιπόν 19:50 και οι Null 'o' Zero ανεβαίνουν στη σκηνή για να ζεστάνουν το κοινό στη μισή ώρα που τους αναλογεί. 4 χρόνια στο σανίδι, το συγκρότημα αποδίδει το heavy/thrash του, παίζοντας κομμάτια από το μοναδικό του δίσκο “The Enemy Within” που κυκλοφόρησε το 2015.\nΤο συγκρότημα έκανε τον κόσμο να γουστάρει και να ανοίξει τις πρώτες μπύρες.\nΓια τα επόμενα 45’ η σκηνή ανήκε στους Monument. Οι Βρετανοί με 2 δίσκους στις αποσκευές τους και το “Hair Of The Dog” φρέσκο, κινούνται πιο κοντά στο ύφος των Iced Earth.\nΜε αρχηγό τον Peter Ellis (Ex- White Wizzard, The More I See) στα φωνητικά, έχουν κάνει ντόρο γύρω από το όνομα τους ήδη από το 2012 και το ΕΡ “Rock The Night!”.\nΣτη σκηνή είναι ακόμα καλύτεροι, κάτι που το παραδέχονταν όλοι οι παρευρισκόμενοι στο Gagarin που είχε γεμίσει ασφυκτικά. Μέσα σε χειροκροτήματα μας άφησαν γύρω στις 21:30.\nTo πανό των Iced Earth θυμίζει το εξώφυλλο του “The Melancholy E.P”. Στις 22:00 λοιπόν, οι 5 Αμερικάνοι ανοίγουν τη συναυλία με ένα καινούργιο κομμάτι από το νέο (ακυκλοφόρητο) δίσκο τους, το “Great Heathen Army (Maldon 991 AD)”.\nΟ κόσμος αποθεώνει και ο πρώτος σεισμός έρχεται με το “Burning Times”. O ήχος είναι καλός και όλο το συγκρότημα σε φόρμα.\nΣτη συνέχεια ακούγονται τα “Plagues Of Babylon” και “Democide” από τον τελευταίο τους δίσκο για να ακολουθήσει το προ εικοσαετίας “Vengeance Is Mine”. Περίμενα πιο ενθουσιώδες το κοινό, το οποίο είχε ξεσπάσματα στην αρχή αλλά στο τέλος ήταν αυτό που έπρεπε. Ο κακός χαμός γίνεται στην αγία τριάδα των “I Died For You”, “Pure Evil”, “Damien” που παίχτηκαν σερί με το Stu Block σε μεγάλες ερμηνείες.\nΜετά αναλαμβάνει χρέη και τραγουδιστή ο Jon Schaffer, αφού βέβαια βγάλει έναν επικό λόγο και ευχαριστήσει τους Έλληνες οπαδούς της μπάντας. Το “Stormrider” δημιουργεί ένα λυσσαλέο mosh pit και η αδρεναλίνη ανεβαίνει.\nΑκολουθούν κομμάτια από το μακρινό παρελθόν και το ένδοξο παρόν με τα “A Question Of Heaven” και “Boiling Point” να ξεχωρίζουν. Η μαγκιά των σημερινών Iced Earth είναι ότι υποστηρίζουν φανατικά το νέο υλικό τους και δε στηρίζονται στις παλιές εποχές. Η ευχάριστη έκπληξη της βραδιάς ήταν η τούρτα προς τιμήν του Block, που είχε γενέθλια, με όλο το Gagarin να του τραγουδά για χρόνια πολλά στα ελληνικά.\nΏρα για encore με το υπέρτατο “Dark Saga”, το συγκινητικό για τους γνωστούς λόγους “Watching Over Me”, το “Dystopia” από το ομώνυμο άλμπουμ του 2011 και το αγαπημένο του γράφοντος “The Hunter”.\nΣημαντικές ήταν οι απουσίες των “Melancholy (Holy Martyr)”, “Dante's Inferno”, “Angels Holocaust” και “Violate” αλλά ακόμα κι έτσι ο κόσμος πέρασε πολύ καλά και έδωσε ραντεβού σε κάνα χρόνο πάλι περίπου με τους Iced Earth, σύμφωνα με τον Stu Block.


Η Θεωρία της Ψυχοκοινωνικής Ανάπτυξης από τον Erik Erikson - yes, therapy helps!\nΤο Θεωρία της Ψυχοκοινωνικής Ανάπτυξης από τον Erikson\nΗ διαφορά μεταξύ Erik Erikson και Sigmund Freud\nΧαρακτηριστικά της θεωρίας του Erikson\nΤο 8 ψυχοκοινωνικά στάδια στη θεωρία της ψυχοκοινωνικής ανάπτυξης\nΣτην εξελικτική ψυχολογία, που ονομάζεται επίσης Αναπτυξιακή Ψυχολογία, το Θεωρία της ψυχοκοινωνικής ανάπτυξης του Erikson Είναι μια από τις πιο διαδεδομένες και αποδεκτές θεωρίες. Στη συνέχεια, θα περιγράψουμε μερικά από τα θεμέλια της θεωρίας του Erik Erikson, καθώς θα περιγράψουμε τα στάδια και τις συγκρούσεις τους.\n1. Η θεωρία της ψυχοκοινωνικής ανάπτυξης του Erikson\nΗ Θεωρία της Ψυχοκοινωνικής Ανάπτυξης σχεδιάστηκε από τον Erik Erikson από την επανεξέταση των ψυχοσεξουαλικών σταδίων που αναπτύχθηκαν από Ο Σίγκμουντ Φρόιντ, ο οποίος τονίζει τις κοινωνικές πτυχές του καθενός σε τέσσερις κύριες πτυχές:\nΥπογράμμισε την κατανόηση του "εγώ" ως έντονη δύναμη, ως οργανωτική ικανότητα του ατόμου, ικανή να συμφιλιώσει τις συντονικές και δυστονικές δυνάμεις, καθώς και να λύσει τις κρίσεις που προέρχονται από το γενετικό, πολιτιστικό και ιστορικό πλαίσιο κάθε ατόμου.\nΤόνισε τα στάδια της ψυχοσυναισθηματικής ανάπτυξης του Φρόιντ , την ενσωμάτωση της κοινωνικής διάστασης και της ψυχοκοινωνικής ανάπτυξης.\nΠρότεινε την έννοια της ανάπτυξης της προσωπικότητας από την παιδική ηλικία έως τη γήρανση.\nΔιερευνήθηκε για τον αντίκτυπο του πολιτισμού, της κοινωνίας και της ιστορίας στην ανάπτυξη της προσωπικότητας.\n2. Η διαφορά μεταξύ του Erik Erikson και του Sigmund Freud\nΟ Erikson διαφωνεί με τον Freud για τη σημασία που του έδωσε σεξουαλική ανάπτυξη να εξηγήσει την εξελικτική ανάπτυξη του ατόμου.\nΟ Erikson αντιλαμβάνεται ότι το άτομο, καθώς περνάει από τα διάφορα στάδια, αναπτύσσει τη συνείδησή του χάρη στην κοινωνική αλληλεπίδραση .\n3. Χαρακτηριστικά της θεωρίας του Erikson\nΟ Erikson προτείνει επίσης μια θεωρία της επάρκειας. Κάθε ένα από τα ζωτικά στάδια δίνει πόδι στην ανάπτυξη μιας σειράς ικανοτήτων .\nΕάν σε κάθε ένα από τα νέα στάδια της ζωής το άτομο έχει επιτύχει την ικανότητα που αντιστοιχεί σε εκείνη τη ζωτική στιγμή, το άτομο αυτό θα βιώσει μια αίσθηση υπεροχής που ο Erikson θεωρεί ως δύναμη εγώ . Η απόκτηση ικανοτήτων βοηθά στην επίλυση των στόχων που θα παρουσιαστούν κατά το επόμενο στάδιο της ζωής.\nΈνα άλλο από τα βασικά χαρακτηριστικά της θεωρίας του Erikson είναι αυτό Κάθε ένα από τα στάδια καθορίζεται από μια σύγκρουση που επιτρέπει την ατομική ανάπτυξη. Όταν το άτομο κατορθώνει να επιλύσει κάθε μία από τις συγκρούσεις, αναπτύσσεται ψυχολογικά.\nΣτην επίλυση αυτών των συγκρούσεων το άτομο βρίσκει ένα μεγάλες δυνατότητες ανάπτυξης , αλλά από την άλλη πλευρά μπορούμε επίσης να βρούμε μεγάλες δυνατότητες αποτυχίας αν δεν μπορέσουμε να ξεπεράσουμε τη σύγκρουση αυτού του σταδίου ζωής.\n4. Τα 8 ψυχοκοινωνικά στάδια\nΘα συνοψίσουμε κάθε ένα από τα οκτώ ψυχοκοινωνικά στάδια που περιγράφονται από τον Erik Erikson.\n1. Εμπιστοσύνη έναντι δυσπιστίας\nΑυτό το στάδιο λαμβάνει χώρα από τη γέννηση έως τους δεκαοκτώ μήνες της ζωής , και εξαρτάται από τη σχέση ή τον δεσμό που έχει δημιουργηθεί με τη μητέρα.\nΗ σχέση με τη μητέρα θα καθορίσει τους μελλοντικούς δεσμούς που θα δημιουργηθούν με τους ανθρώπους καθ 'όλη τη διάρκεια της ζωής τους. Είναι το αίσθημα της εμπιστοσύνης, της ευπάθειας, της απογοήτευσης, της ικανοποίησης, της ασφάλειας ... που μπορούν να καθορίσουν την ποιότητα των σχέσεων.\n2. Αυτονομία έναντι ντροπής και αμφιβολίας\nΑυτό το στάδιο αρχίζει από 18 μήνες έως 3 έτη της ζωής του παιδιού.\nΚατά τη διάρκεια αυτού του σταδίου το παιδί αναλαμβάνει τη γνωστική και μυϊκή ανάπτυξη του, όταν αρχίζει να ελέγχει και να ασκεί τους μυς που σχετίζονται με τα σωματικά εκκρίματα. Αυτή η διαδικασία μάθησης μπορεί να οδηγήσει σε στιγμές αμφιβολίας και ντροπής. Επίσης, τα επιτεύγματα σε αυτό το στάδιο προκαλούν μια αίσθηση αυτονομίας και αισθάνονται σαν ένα ανεξάρτητο σώμα.\n3. Πρωτοβουλία εναντίον της ενοχής\nΑυτό το στάδιο ταξιδεύει από 3 έως 5 ετών .\nΤο παιδί αρχίζει να αναπτύσσεται πολύ γρήγορα, τόσο σωματικά όσο και διανοητικά. Μεγαλύτερο ενδιαφέρον για την αλληλεπίδραση με άλλα παιδιά, δοκιμάζοντας τις δεξιότητες και τις ικανότητές τους. Τα παιδιά είναι περίεργα και θετικά για να τα παρακινήσουν να αναπτυχθούν δημιουργικά.\nΣε περίπτωση που οι γονείς αντιδρά αρνητικά στις ερωτήσεις των παιδιών ή στην πρωτοβουλία τους, είναι πιθανό να αισθάνονται ένοχοι.\n4. Εργατικότητα εναντίον κατωτερότητας\nΑυτό το στάδιο συμβαίνει μεταξύ 6-7 ετών έως 12 ετών .\nΤα παιδιά δείχνουν ένα πραγματικό ενδιαφέρον για τη λειτουργία των πραγμάτων και προσπαθούν να διεξάγουν πολλές δραστηριότητες με δική τους πρωτοβουλία, με τη δική τους προσπάθεια και να χρησιμοποιήσουν τις γνώσεις και τις δεξιότητές τους. Για το λόγο αυτό, η θετική διέγερση που προσφέρει το σχολείο στο σπίτι ή στην ομάδα των ομοτίμων είναι τόσο σημαντική.Ο τελευταίος αρχίζει να αποκτά μια υπερβατική σημασία για αυτούς.\nΣε περίπτωση που αυτό δεν είναι καλά δεκτό ή οι αποτυχίες του παρακινούν σε συγκρίσεις με άλλους, το παιδί μπορεί να αναπτύξει μια αίσθηση κατωτερότητας που θα τον κάνει να αισθάνεται ανασφαλής μπροστά στους άλλους.\n5. Διερεύνηση ταυτότητας και διάδοση ταυτότητας\nΑυτό το στάδιο λαμβάνει χώρα κατά την εφηβεία . Σε αυτό το στάδιο, τίθεται με επιμονή μια ερώτηση: ποιος είμαι εγώ;\nΟι έφηβοι αρχίζουν να δείχνουν περισσότερη ανεξαρτησία και να αποστασιοποιούνται από τους γονείς τους. Προτιμούν να περάσουν περισσότερο χρόνο με τους φίλους τους και να αρχίσουν να σκέφτονται για το μέλλον και να αποφασίσουν τι θέλουν να σπουδάσουν, πού να εργαστούν, πού να ζήσουν, κλπ.\nΗ εξερεύνηση των δικών σας δυνατοτήτων συμβαίνει σε αυτό το στάδιο. Ξεκινούν να καλλιεργούν την ταυτότητά τους με βάση τις εμπειρίες τους. Αυτή η αναζήτηση θα σας κάνει να αισθάνεστε σύγχυση για τη δική σας ταυτότητα σε πολλές περιπτώσεις.\n6. Απόρρητο έναντι απομόνωσης\nΑυτό το στάδιο περιλαμβάνει από 20 έως 40 , περίπου.\nΟ τρόπος σύνδεσης με άλλους ανθρώπους τροποποιείται, το άτομο αρχίζει να δίνει προτεραιότητα σε πιο στενές σχέσεις που προσφέρουν και απαιτούν μια αμοιβαία δέσμευση, μια οικειότητα που δημιουργεί αίσθημα ασφάλειας, εταιρίας, εμπιστοσύνης.\nΑν αυτό το είδος οικειότητας αποφεύγεται, μπορεί κανείς να συνορεύει με τη μοναξιά ή την απομόνωση, μια κατάσταση που μπορεί να καταλήξει στην κατάθλιψη.\n7. Δημιουργικότητα έναντι της στασιμότητας\nΑυτό το στάδιο λαμβάνει χώρα μεταξύ 40 και 60 ετών .\nΕίναι μια περίοδος ζωής στην οποία το άτομο ξοδεύει το χρόνο του με την οικογένειά του. Η αναζήτηση ισορροπίας μεταξύ παραγωγικότητας και στασιμότητας έχει προτεραιότητα. μια παραγωγικότητα που συνδέεται με το μέλλον, με το μέλλον των δικών τους και των επόμενων γενεών, είναι η αναζήτηση να νιώθει κανείς αναγκαία από άλλους, να είναι και να αισθάνεται χρήσιμη.\nΗ στασιμότητα είναι το ερώτημα που το άτομο αναρωτιέται: Τι να κάνω εδώ αν δεν λειτουργεί;? Αισθάνεται κολλημένος και δεν μπορεί να διοχετεύσει την προσπάθειά του να προσφέρει κάτι στον λαό του ή στον κόσμο.\n8. Ακεραιότητα του εαυτού μου έναντι της απελπισίας\nΑυτό το στάδιο συμβαίνει από την ηλικία των 60 έως το θάνατο .\nΕίναι μια περίοδος κατά την οποία το άτομο σταματά να είναι παραγωγικό ή τουλάχιστον δεν παράγει όσα μπορούσε. Ένα στάδιο στο οποίο η ζωή και ο τρόπος ζωής είναι εντελώς αλλοιωμένοι, οι φίλοι και η οικογένεια πεθαίνουν, πρέπει να αντιμετωπίσει τις μονομαχίες που προκαλούνται από το γήρας, τόσο στο σώμα του όσο και σε αυτό των άλλων.\nErikson, Erik. (2000). Ο ολοκληρωμένος κύκλος ζωής. Βαρκελώνη: Εκδόσεις Paidós Ibérica.\nErikson, Erik. (1972). Κοινωνία και εφηβεία Μπουένος Άιρες: Συντάκτης Paidós.\nErikson, Erik. (1968, 1974). Ταυτότητα, Νεολαία και Κρίση. Μπουένος Άιρες: Συντάκτης Paidós.\nErik Erikson, 1/3 Ψυχοκοινωνική ανάπτυξη - 8 στάδια (Ιούνιος 2022).\nΠώς να δημιουργήσετε ένα ευτυχισμένο παιδί, σε 7 βήματα


«Άσφαιρα» αρσενικά κουνούπια εναντίον ελονοσίας - Ειδήσεις - νέα - Το Βήμα Online\n«Άσφαιρα» αρσενικά κουνούπια εναντίον ελονοσίας\nΒρετανοί ερευνητές ανέπτυξαν γενετικώς τροποποιημένα αρσενικά κουνούπια αποσιωπώντας το γονίδιο που ευθύνεται για την παραγωγή σπέρματος. Οι ειδικοί πιστεύουν ότι εξαπολύοντας στείρα κουνούπια στους πληθυσμούς των εντόμων σε διάφορες περιοχές θα επιτευχθεί η δραστική μείωση του αριθμού τους και έτσι θα περιοριστούν σημαντικά και τα κρούσματα ελονοσίας.\n9 Αυγούστου 2011, 12:46 Ενημερώθηκε: 9 Αυγούστου 2011, 12:46\nΒρετανοί ερευνητές ανέπτυξαν γενετικώς τροποποιημένα αρσενικά κουνούπια αποσιωπώντας το γονίδιο που ευθύνεται για την παραγωγή σπέρματος. Οι ειδικοί πιστεύουν ότι εξαπολύοντας στείρα κουνούπια στους πληθυσμούς των εντόμων σε διάφορες περιοχές θα επιτευχθεί η δραστική μείωση του αριθμού τους και έτσι θα περιοριστούν σημαντικά και τα κρούσματα ελονοσίας. Η ασθένεια προσβάλλει 300 εκατομμύρια ανθρώπους κάθε χρόνο σε όλο τον κόσμο και σκοτώνει περίπου ένα εκατομμύριο.\nΞεγελώντας τα θηλυκά\nΤα στείρα κουνούπια ανέπτυξαν ερευνητές του Imperial College του Λονδίνου οι οποίοι εισήγαγαν στα αρσενικά του είδους Anopheles gambiae μικροσκοπικά τμήματα RNA τα οποία αποσιώπησαν ένα γονίδιο – ονομάζεται zpg – το οποίο είναι ζωτικής σημασίας για την ανάπτυξη του σπέρματος. Η επιλογή του συγκεκριμένου είδους έγινε επειδή είναι αυτό που ευθύνεται για τη διάδοση της ελονοσίας στην Αφρική όπου καταγράφονται και τα περισσότερα κρούσματα της ασθένειας.\nΈτσι (θεωρητικώς), αν ενσωματωθούν στους πληθυσμούς των κουνουπιών πολλά στείρα αρσενικά μετά από κάποιο χρονικό διάστημα θα αρχίσει να μειώνεται αξιοσημείωτα ο αριθμός τους και άρα θα παρουσιάσει κάμψη και η ασθένεια. Τα ευρήματα της έρευνας παρουσιάζονται στην επιθεώρηση Proceedings of the National Academy of Sciences


Οταν η νοσταλγία γίνεται sold out - ΤΑ ΝΕΑ\ntanea.gr > Ζωή & Τέχνες > Οταν η νοσταλγία γίνεται sold out\nΟταν η νοσταλγία γίνεται sold out\nΚοινό όλων των ηλικιών συρρέει σε συναυλίες ρετρό τραγουδιού και παλαιάς κοπής επιθεωρήσεις όπως το «Θα σε πάρω να φύγουμε» (στη φωτογραφία μερικοί από τους συντελεστές της παράστασης: Μιχάλης Μαρίνος, Αντώνης Λουδάρος, Γιώργος Καπουτζίδης)\nΜανιάτης Δημήτρης Ν 25 Απριλίου 2013 | 22:04\nAπόγευμα, στην είσοδο του θεάτρου Badminton, και τα πούλμαν αποβιβάζουν κόσμο. «Είμαστε από την Ενωση Κεφαλλήνων και Ιθακησίων Κηφισιάς», μου λέει ο (νυσταγμένος) οδηγός του λεωφορείου, ενώ μια παρέα από καλοντυμένες κυρίες (κάποια με μπαστουνάκι) έχει ήδη πιάσει το τραγούδι. Oχι ένα από τα γνωστά που πιάνουν οι παρέες όταν γλεντούν. Eνα ελαφρό του Νίκου Χατζηαποστόλου από την πλούσια δεξαμενή τού (ρετρό έχουμε συνηθίσει να το λέμε) αστικού ρεπερτορίου που φαίνεται να αγαπιέται εκ νέου τελευταία. Η εικόνα είναι από την παράσταση «Αγάπης λόγια», ένα αφιέρωμα στον Νίκο Χατζηαποστόλου (τον κυριότερο εκπρόσωπο της ελληνικής οπερέτας) και τον γιο του Ανδρέα Χατζηαποστόλου, μαέστρο και συνθέτη ελαφρών τραγουδιών.\nΗ ίδια εικόνα, του κατάμεστου θεάτρου, επαναλαμβάνεται και με την παράσταση «Θα σε πάρω να φύγουμε», ένα αφιέρωμα στην αθηναϊκή επιθεώρηση, με 300 ραμμένα κοστούμια για τις ανάγκες της, 35 ηθοποιούς και μουσική διεύθυνση Γιώργου Κατσαρού.\n«Εχει βαρεθεί ο κόσμος τις σαχλαμάρες που προβάλλει η τηλεόραση. Εχουμε ανάγκη το καλό τραγούδι», υποστηρίζει ο συνταξιούχος Μιχάλης Χατζηβασιλείου, που κάθεται με τον φίλο του (επίσης συνταξιούχο) Νικόλαο Δρίτσα σε έναν πάγκο, λίγο πριν από την παράσταση. Λάτρεις και οι δύο του ελαφρού (ο δεύτερος συμμετέχει και στη Χορωδία του Μαρκόπουλου), εκπροσωπούν μια τάση επιστροφής στο ρετρό και τη μουσική νοσταλγία. Τάση που δεν αφορά μόνο τις μεγαλύτερες ηλικίες.\n«Πάντα ήθελε ο κόσμος το καλό επιθεωρησιακό τραγούδι. Είναι στο πετσί του Ελληνα και βλέποντας την περσινή επιτυχία του "Αττίκ" ήταν δική μου ιδέα μια αναφορά στην επιθεώρηση και το τραγούδι της όπως παλιά. Χωρίς δηλαδή πλέι μπακ, χωρίς βωμολοχίες, με νέα κοστούμια, με διάδραση με τον θεατή και βέβαια ζωντανή μουσική. Νιώθω σαν να κάνω δεύτερη καριέρα. Με σταματάει κόσμος στον δρόμο, μου λένε πράγματα απίστευτα», σημειώνει ο συνθέτης Γιώργος Κατσαρός που διευθύνει την παράσταση «Θα σε πάρω να φύγουμε».


Zaita Tours (Αρούσα, Τανζανία) - Κριτικές - TripAdvisor\nZaita Tours, Αρούσα - Κριτικές\nΝο 446 από 724 Περιηγήσεις - Αρούσα\nΥπαίθριες δραστηριότητες, Περιηγήσεις, Περιηγήσεις σε αξιοθέατα, Περιηγήσεις φυσικής ομορφιάς και άγριας ζωής, Πολυήμερες περιηγήσεις Περισσότερα\n+255 757 520 147\nΈχω κάνει μερικά ταξίδια με την Zaita Tours. Κάποτε σε μια βόλτα στο βουνό για το Mt Meru για τρεις ημέρες και ξανά για ένα ταξίδι στη λίμνη Natron. Οι οδηγοί ήταν πολύ γνώστες και φιλικοί. Παρείχαν πολύ χιούμορ και εξαιρετικό φαγητό! Τα καταλύματα ήταν...υπέροχα. Μείναμε στις καμπίνες στο βουνό και βρισκόμασταν μόνο στη βίλα Natron. Σας συνιστώ Zaita Tours.Περισσότερα\n5 ημέρες σαφάρι Τανζανία\nΑυτό είναι σίγουρα κάτι που δεν θέλετε να χάσετε στη διάρκεια της ζωής σας! Η περιοδεία είναι μεγάλη, δεν θα σταματήσετε να βλέπετε τα ζώα παντού, φέρτε τη φωτογραφική μηχανή σας! Ο οδηγός μιλά πολύ καλά αγγλικά και γνωρίζει τα καλά σημεία. Το φαγητό ήταν...καλό. Όλα ήταν καλά, εκτιμήσαμε πραγματικά.Περισσότερα\nΛάβετε γρήγορα απαντήσεις από το προσωπικό του Zaita Tours και από προηγούμενους επισκέπτες.


Το τρίγωνο στον βυθό του Αιγαίου με τα 19 μεγάλα ενεργά ρήγματα..!! ~ RADIO SECRET\n← Μόνο ηλεκτρονικά οι αιτήσεις των συνταξιούχων από τη Δευτέρα..!!\nΠιο καυτή από ποτέ η 49χρονη Τζένιφερ Λόπεζ στο νέο της βίντεοκλιπ..!! →\nΜεταχειρισμένα ΙΧ αντί να διαλύονται στην ΕΕ έρχονται Ελλάδα..!!\n4 Ιουνίου 2019 admin1 Δεν επιτρέπεται σχολιασμός στο Μεταχειρισμένα ΙΧ αντί να διαλύονται στην ΕΕ έρχονται Ελλάδα..!!\nΚοινωνικό Εισόδημα Αλληλεγγύης: Πότε θα καταβληθεί η πληρωμή του Αυγούστου..!!\n23 Σεπτεμβρίου 2018 admin1 Δεν επιτρέπεται σχολιασμός στο Κοινωνικό Εισόδημα Αλληλεγγύης: Πότε θα καταβληθεί η πληρωμή του Αυγούστου..!!\n10 Οκτωβρίου 2018 admin1 Δεν επιτρέπεται σχολιασμός στο ΜΜΕ της ΠΓΔΜ: Στρατιώτες μας άνοιξαν πυρ στα σύνορα με την Ελλάδα – Για να εκδιωχθούν μετανάστες..!!


Νάξος - αθηνόραμα travel\nΑμερική Ηνωμένες ΠολιτείεςΚαναδάςΜπαχάμεςΧιλήΜεξικό Εμφάνιση όλων >\nDriving & Diving\nΗ Ελένη Κούκη περιπλανιέται στη Νάξο αναζητώντας ζεν παραλίες, πύργους και τραγανιστές τηγανητές πατάτες, σε ένα drive που καταρρίπτει το στερεότυπο περί οικογενειακού νησιού... (Φωτό Χρήστος Δράζος)\nΤο λιμάνι και ο παλιός οικισμός, σκαρφαλωμένος στο λόφο του Κάστρου είναι η πρώτη εικόνα μας από τη Χώρα της Νάξου\nΕχουμε αφήσει πίσω μας την Απείρανθο και κατηφορίζουμε για Μουτσούνα. Ήδη στην άκρη του δρόμου έχουν αρχίσει να εμφανίζονται τα εναέρια βαγονέτα του παλιού σμυριδωρυχείου. Μπροστά μας απλώνονται το Αιγαίο, οι Μικρές Κυκλάδες και μια συστάδα βραχονησίδων με το ποιητικό όνομα «Μάκαρες». Ο δρόμος είναι άδειος και το βραχώδες τοπίο υποβλητικό. Βρισκόμαστε στην πίσω πλευρά της Νάξου, μακριά από την κίνηση της Χώρας. Φτάνοντας στο λιμανάκι της Μουτσούνας, φλερτάρουμε προς στιγμήν με την ιδέα να καθίσουμε σε ένα από τα παραθαλάσσια ταβερνάκια του οικισμού. Το τρίπτυχο αρμυρίκι-βαρκούλα-τηγανητό καλαμαράκι μάς βάζει σε πειρασμό, αλλά η υπόσχεση του μπάνιου σε κάποια από τις πιο ερημικές παραλίες του νησιού στην ανατολική πλευρά μάς κάνει να συνεχίσουμε με το αυτοκίνητο.\nLounge διάθεση στα cafes της παραλίας στη Χώρα\nΗ διαδρομή, όλη παραθαλάσσια, είναι κάτι παραπάνω από δέκα χιλιόμετρα· κι αν αποδεικνύεται τελικά ότι οι παραλίες (Λυγαρίδια, Ψιλή Άμμος, Κλειδώ) είναι απλώς χαριτωμένοι όρμοι, η θέα προς τα Κουφονήσια μάς απογειώνει. Η διαδρομή τερματίζει στον Πάνορμο, ο οποίος όντως μας έκλεψε την καρδιά: ένας κολπίσκος με δυο-τρία σπιτάκια και πρασινογάλαζα νερά που στραφταλίζουν στο φως του ήλιου. Όταν στεγνώσαμε και μαζέψαμε τις ψάθες, κάποιος από την παρέα έριξε την ιδέα: «Πάμε για ναξιώτικες τηγανητές πατάτες στον “Φλώρακα”;» Μπήκαμε στο αμάξι και συνεχίσαμε να γράφουμε χιλιόμετρα στο κοντέρ...\nΣτην «Έρα» στο Χαλκί αγοράζουμε μαρμελάδες και γλυκά κουταλιού και χαζεύουμε πίσω από τις σήτες πώς τα φτιάχνουν\nΊσως είναι περιττό να σημειώσω ότι η Νάξος αποτελεί ιδανική επιλογή για όσους θέλουν να απολαύσουν χιλιόμετρα διαδρομών στις διακοπές τους. Όλοι έχουμε ένα χάρτη και μπορούμε να δούμε ότι πρόκειται για το μεγαλύτερο νησί των Κυκλάδων, και μάλιστα με ικανοποιητικό οδικό δίκτυο. Ωστόσο, αυτό που δεν φανερώνει ο χάρτης είναι η ομορφιά των διαδρομών της – από τις παραλίες-χάσιμο με τα κεδροδάση του Νότου μέχρι τους πύργους της ενδοχώρας, την αγριάδα της ανατολικής ακτής και τη γλυκιά βορινή πλευρά με τα ρετρό ενσταντανέ και τις παραλίες-έκπληξη. Το να έρθεις στη Νάξο με το αυτοκίνητο σου εξασφαλίζει ότι θα καταρριφθεί το στερεότυπο περί οικογενειακού νησιού.\nΟ σεφ Δημήτρης Σκαρμούτσος διαλέγει τις πρώτες ύλες για το εστιατόριο «1924»από το παντοπωλείο του Τζιμπλάκη στη Χώρα\nΓια την ακρίβεια, τα πρώτα χιλιόμετρα θα τα γράψεις προσπαθώντας να ξεφύγεις από το σκηνικό καφετέρια-μπαρ-ψαροταβέρνα-ξενοδοχείο-όλα-στη-σειρά στις δύο τεράστιες, συνεχείς αμμουδερές παραλίες, τον Άγιο Προκόπιο και την Αγία Άννα. Η κατάσταση αρχίζει κάπως να αραιώνει στις επόμενες παραλίες, ήτοι Ολκός, Βίγλα και Καστράκι, χωρίς όμως να αλλάζει. Δεν θέλουμε να μας περάσετε για άδικους: το πολυσύχναστο κομμάτι της δυτικής ακτής έχει τις χάρες του: το νταβαντούρι στα water sports στην Πλάκα και τη φάση «πενταήμερη» στις καφετέριες του Αγίου Προκοπίου. Θα περάσουμε σίγουρα από τη Μικρή Βίγλα, έστω για να χαζέψουμε το σκηνικό που δημιουργούν οι σέρφερ, και σίγουρα θα ξανάρθουμε το βράδυ για ένα ποτό στα «Island» και «Banana All Day» στην Αγία Άννα. Αλλά... αν θέλεις να γνωρίσεις τις πραγματικά υπέροχες παραλίες του νησιού, πρέπει να «πας παρακάτω». Μετά το Καστράκι, ένας χωματόδρομος οδηγεί στο Αλυκό. Στα τελευταία μέτρα το αυτοκίνητο περνάει μέσα από χαμηλούς κέδρους, οι οποίοι κατά τις ζεστές ημέρες –ιδιαίτερα το απόγευμα– αφήνουν στην ατμόσφαιρα ένα λεπτό άρωμα σαν του ρετσινιού. Ο δρόμος σταματάει μπροστά στις εγκαταστάσεις ενός ημιτελούς ξενοδοχείου.\nΣκηνικό ιδιωτικότητας στις βίλες του «Naxian Collection» με τις I.X. πισίνες\nΔεξιά και αριστερά ανοίγονται μικρά αμμουδερά κολπάκια που χωρίζονται από «γλυπτά» βράχια. Βρισκόμαστε στον Νότο, τα Κουφονήσια απέχουν από εδώ ελάχιστα – και κατά κάποιον τρόπο είναι σαν να τα συναντάμε. Γυρίζοντας στον κεντρικό χωματόδρομο, οι διαδρομές προς τον Νότο συνεχίζονται. Το Πυργάκι είναι ακόμη μία μεγάλη αμμουδερή παραλία, πανέμορφη και πολύ ήσυχη. Τελευταία η στάση στην Αγιασσό. Ο παραθαλάσσιος οικισμός μοιάζει να σταμάτησε στη δεκαετία του ’60, η τεράστια αμμουδιά σε καλεί να κολυμπήσεις, αν και τα ρηχά νερά ίσως απογοητεύσουν τους δεινούς κολυμβητές. Στην άκρη αριστερά υπάρχει ένα παλιό ξενοδοχείο με μια οικογενειακή ταβέρνα (όντως οικογενειακή, καθώς μας σερβίρισε ο δωδεκάχρονος γιος), η οποία σε ταΐζει κοκκινιστό κόκορα κάτω από τα αρμυρίκια. Όνομα δεν θυμόμαστε, αλλά θα το βρείτε, είναι μάλλον το μοναδικό επί της παραλίας.\nΤα ταβερνάκια της Μουτσούνας θυμίζουν καλοκαίρια του ’50\nΈνα άλλο drive προς αναζήτηση ωραίας παραλίας είναι αυτό που θα σας φέρει από τη Χώρα στον Βορρά. Πάρτε το δρόμο για Απόλλωνα (στις Εγγαρές κάντε μια μικρή παράκαμψη για να επισκεφθείτε τον Πύργο της Υψηλής, στη Γαλήνη, που μοιάζει σαν να έφυγαν οι κάτοικοι μόλις χθες από τα γοητευτικά παρακμασμένα δωμάτιά του) και στη συνέχεια αρχίστε τα τεστ για την ιδανική παραλία. Εμείς λατρεύουμε τον κολπίσκο Χίλια Βρύση και, φυσικά, τον όρμο του Αμπράμη. Στον δεύτερο, αφού βουτήξουμε, αράζουμε στη βεράντα του «Ευθύμη» για φρέσκο τηγανητό ψαράκι και μπίρα με θέα στη θάλασσα. Η ώρα περνάει, όμως, και πρέπει να σηκωθούμε, διότι το ηλιοβασίλεμα θέλω να το δούμε από τον Πύργο της Αγιάς, ο οποίος στέκεται ερειπωμένος στην άκρη ενός θαλασσινού γκρεμού λίγα χιλιόμετρα πριν από τον Απόλλωνα, το δεύτερο αλλά πολύ πιο ήσυχο λιμάνι του νησιού.\nΟι καϊτ-σερφεράδες δίνουν ραντεβού στον Ορκό\nΝαι, η Νάξος έχει συγκλονιστικές παραλίες, ωστόσο και η ενδοχώρα είναι εφάμιλλη. Εξάλλου, θα τη διασχίσετε θέλετε δε θέλετε, διότι μη μου πείτε ότι δεν θα περάσετε μια βόλτα από τη φημισμένη Απείρανθο – έστω για να γευτείτε κόκορα κοκκινιστό στου «Λεφτέρη» (με φι πάντα!) και να πιείτε ένα καφεδάκι στην παρακείμενη πλατεΐτσα-σαν φωτογραφικό ενσταντανέ του Χαρισιάδη! Και πώς μπορείτε να φύγετε από το νησί χωρίς να περάσετε ένα πρωινό στα καλντερίμια του Χαλκιού; Δώστε, λοιπόν, λίγο χρόνο για να ανακαλύψετε και τα υπόλοιπα στην κυματιστή ενδοχώρα της Νάξου, η οποία διατηρεί στα λαγκάδια, τα βουνά και στους πέτρινους λόφους της τις αναμνήσεις του Μάρκου Σανούδου. Όλο το νησί είναι κατάσπαρτο από πύργους, οχυρωμένες κατοικίες ή μοναστήρια που χρονολογούνται από το 13ο μέχρι και το 19ο αιώνα.\nΤο κεντρικό σοκάκι στην Απείρανθο\nΗ περιήγηση ξεκινάει από τον αναστυλωμένο Πύργο Μπαζαίου, όπου κάθε καλοκαίρι διοργανώνεται το Φεστιβάλ Νάξου. Αν πετύχετε, μάλιστα, κάποια από τις συναυλίες που οργανώνονται στη «φρουριακή» αυλή του πύργου (πλήρες πρόγραμμα στο www.bazeostower.gr), τότε η εμπειρία θα είναι ολοκληρωμένη. Φεύγοντας, μην ξεχάσετε να πάρετε το χάρτη που τύπωσαν σε συνεργασία με την αρχαιολόγο Ειρήνη Γράτσια. Σε αυτόν όχι μόνο σημειώνονται όλοι οι πύργοι του νησιού, αλλά υπάρχουν και κατατοπιστικά λήμματα τόσο για την ιστορία όσο και για την αρχιτεκτονική τους. Παρόλα αυτά, η ενδοχώρα δεν είναι μόνο οι πύργοι. Στο χωριό Σαγκρί ακολουθήστε τις πινακίδες για το Ιερό της Δήμητρας στη Γύρουλα. Στόχος των αρχαιολόγων ήταν να αναδείξουν τις διαφορετικές φάσεις του ιερού, από τα αρχαϊκά μέχρι και τα βυζαντινά χρόνια, όταν χτίστηκε στα ερείπια του ναού μια χριστιανική εκκλησία.\nΣτάση στο Χαλκί για γαλακτομπούρεκο και μπακλαβά\nΚι αν οι αρχαιολογικές φάσεις χρονολόγησης δεν είναι της ιδιοσυγκρασίας σας, τότε ας πούμε απλώς ότι το ιερό, το οποίο βρίσκεται σε χαμηλό λόφο, είναι μία από τις πιο ζεν τοποθεσίες, καθώς αγναντεύει από τη μία πλευρά όλη την ενδοχώρα και από την άλλη το πέλαγος και την Ίο. Ψυχή της ενδοχώρας είναι το Χαλκί. Η παλιά εμπορική πρωτεύουσα του νησιού στέκει καλοδιατηρημένη, προσφέροντας στους επισκέπτες πολλά ιδιαίτερα σημεία. Στο κεντρικό καλντερίμι θα βρείτε το παλιό αποστακτήριο και ταυτόχρονα πωλητήριο του αποστάγματος κίτρου Βαλληνδρά. Η περιήγηση στο χώρο είναι ελεύθερη και πιθανότατα, η εγγονή της οικογένειας, η οποία συνεχίζει την επιχείρηση, θα σας ξεναγήσει πρόθυμα. Ακριβώς απέναντι βρίσκεται το Fish & Olive Collection, ένα μαγαζί με εικαστικά αντικείμενα από πηλό και μάρμαρο, ενώ δίπλα το «Citron Cafe» με χειροποίητα γλυκά. Βέβαια, το γλυκό που αποτελεί «έθιμο» στο χωριό είναι το γαλακτομπούρεκο στο καφενείο του Γαλάνη, στον κεντρικό δρόμο. Φεύγοντας, μην παραλείψετε να αγοράσετε ένα βαζάκι γλυκό λεμόνι ή βερίκοκο από την Έρα. Κι εδώ το εργαστήριο αποτελεί συνέχεια του καταστήματος και από τη σήτα των παραθύρων μπορείτε να παρακολουθήσετε την παρασκευή.\nΑιγαιοπελαγίτικα χρώματα και νεο-παραδοσιακές πινελιές στα δωμάτια του «Lagos Mare»\nMε πυξίδα τη γεύση\nΜια πρώτη βόλτα στους δρόμους της Χώρας, η επίσκεψη στο πρατήριο των τυροκομείων αλλά και το χάζι στο ρετρό μπακάλικο του Τζιμπλάκη σάς βάζουν ιδέες για εξερευνήσεις. Στο αυτοκίνητο θα μπείτε για να αναζητήσετε το αγαπημένο πιάτο των παιδικών μας χρόνων, τις τηγανητές πατάτες, ντόπιες και μάλιστα από ξερικό χωράφι. Θα τις βρείτε σχεδόν παντού, αλλά εμείς ορκιζόμαστε σε δύο διευθύνσεις: στη Στέλλα (2285062312) στις Εγγαρές θα φάτε μια μαγική φρουτάλια (ομελέτα με πατάτες), ενώ στον καλτ Φλώρακα (2285061785), στον Δανακό, θα δοκιμάσετε χοντροκομμένες πατάτες και κολοκυθάκια στον ίσκιο μιας τεράστιας ροδιάς.\nΤην άξια των τοπικών προϊόντων, πάντως, φαίνεται πως εκτίμησαν πρώτοι οι ξένοι. Στο Χαλκί, το παλιό σχολείο στεγάζει ένα φινετσάτο ιταλικό wine restaurant, το Il Basilico (2285031140, 6946276022). Ιδιοκτήτες ο Maurizio Sacchi και η Christina Wiskemann: «Ένας φίλος αρχιτέκτονας μας μίλησε για τη Νάξο και τα προϊόντα της», μας λέει ο Maurizio. «Όταν ήρθαμε εδώ, καταλάβαμε ότι θα μπορούσαμε να κάνουμε την κουζίνα που θέλαμε». Τα πιάτα αλλάζουν καθημερινά, ανάλογα με το τι θα βρει στην αγορά ο σεφ Vito Tinella: ζεστή σαλάτα χταπόδι με λιαστές ντομάτες, σταφίδες και πατάτες, γουρουνάκι γάλακτος με σάλτσα από πορτσίνι και φρέσκο ψάρι στο φούρνο...\nΕλληνικά κουζίνα που έχει σαν βάση της την ντόπια παραγωγή μπορείς να δοκιμάσεις και στο εστιατόριο 1924 (2285042844) εντός του ξενοδοχείου Lagos Mare στον Άγιο Προκόπιο, με το μενού του να έχει επιμεληθεί ο chef Δημήτρης Σκαρμούτσος. Οι συνταγές λιτές: πατατοσαλάτα Νάξου με Ασύρτικο, μοσχαράκι με μελιτζάνα και ντομάτα, ναξιώτικο αρνάκι με καραμελωμένα πατατάκια αλλά και καλό φρέσκο ψάρι από τα καΐκια της οικογενειακής επιχείρησης.\nΠιο παραδοσιακή εκδοχή για φρέσκο ψάρι είναι τα Παλάτια (2285041591) στην παραλία της Χώρας, κοντά στο λιμανάκι. Κακαβιά, μύδια αχνιστά και μια από τις καλύτερες γούνες που έχουμε δοκιμάσει.\nΑλλά και οι παλιές κλασικές ταβέρνες του νησιού δεν επαναπαύονται στις δάφνες τους, αλλά προχωρούν σε πιστοποίηση της παραδοσιακής τους κουζίνας. Χαρακτηριστικό παράδειγμα ο Τζώνης (2285041545) στο Σαγκρί, που σερβίρει εδώ και δεκαετίες κόκορα κρασάτο και κουνέλι με σάλτσα.\nΗ Πορτάρα, σήμα κατατεθέν του νησιού, είναι η τελευταία εικόνα που παίρνουμε φεύγοντας\nΗ πιο καινούργια και πολυτελής πρόταση είναι το Naxian Collection (2285024300, www.naxiancollection.com): οκτώ βίλες (με ιδιωτική πισίνα) και δύο σουίτες, σε ένα λόφο στη Στελίδα. Στην ίδια περιοχή βρίσκονται και τα καλοβαλμένα σπιτάκια του Kedros Villas (2285024382, www.kedrosvillas.gr), η Villa Marandi (2285024784, www.villa-marandi-naxos.com) και το πιο απλό Πρωτέας (2285026134-5, www.hotelproteas.com). Στην παραλία του Αγίου Γεωργίου, ξεχωρίσαμε το ανακαινισμένο Νησάκι (2285025710, www.nissaki-beach), και το πιο τουριστικό Galaxy (2285022422). Στον Άγιο Προκόπιο θα βρείτε το Lagos Mare (2285042844, www.lagosmare.gr), από τα καλύτερα ξενοδοχεία του νησιού με μεγάλα, άνετα δωμάτια με υδρομασάζ. Αν, πάλι, θέλετε μια αίσθηση Ιστορίας, κλείστε δωμάτιο στο Chateau Zevgolis (2285025200, www.chateau-zevgoli.gr), σε ένα παλιό σπίτι δίπλα στην Τρανή Πόρτα του Κάστρου. Επίσης, το Medusa Resort (2285075555, 2108947562, www.medusaresort.gr) ξεχωρίζει από τα ξενοδοχεία που απλώνονται κατά μήκος της παραλίας της Πλάκας χάρη στα προσεγμένα δωμάτια της νέας πτέρυγας. Οικονομικά δωμάτια θα βρείτε στο Orkos Beach (2285075194, www.orkosbeach.gr), στη Μικρή Βίγλα.\nΔέκα εκθέσεις που αξίζει να δεις στα νησιά αυτό το καλοκαίρι 23/07/2019\nΗ τέχνη του «Εφήμερου» κατοικεί τον εντυπωσιακό Πύργο Μπαζαίου στη Νάξο 01/07/2019\nΚάτι νόστιμο τρέχει στη Νάξο | 10 προτάσεις με χαρακτήρα 03/08/2018


Μάγδα Τσέγκου: Δύσκολες ώρες για τη γνωστή δημοσιογράφο | in.gr\nΔύσκολες στιγμές για τη Μάγδα Τσέγκου και την οικογένειά της. Ο 14χρονος ανιψιός της Άγγελος σκοτώθηκε σε τροχαίο.\nΤη δυσάρεστη είδηση έκανε γνωστή η ίδια η Μάγδα Τσέγκου, με αναρτήσεις της στο Instagram.\n«Αποχαιρετάμε το παιδάκι μας, τον Άγγελο μας, τον μονάκριβό μου ανιψιό, την ψυχούλα μας, το παλικάρι μας, σήμερα στις 6 στο Μύτικα στην Εκκλησία των Ταξιαρχών» έγραψε η δημοσιογράφος.\nΟ Άγγελος έχασε τη ζωή του σε τροχαίο που σημειώθηκε το μεσημέρι του Σαββάτου στην Πρέβεζα.\nΤο αγόρι επέβαινε σε μοτοσυκλέτα την οποία οδηγούσε συγγενικό του πρόσωπο και η οποία κάτω από αδιευκρίνιστες μέχρι στιγμής συνθήκες, προσέκρουσε σε μάντρα με αποτέλεσμα ο 14χρονος να τραυματιστεί θανάσιμα.\nΣχετικά άρθρα: ➤ Μάγδα Τσέγκου: «Είχα μια πολύ σοβαρή ασθένεια, με έπαιρναν λιπόθυμη από τους πόνους»